


ORGANIZAČNÝ PORIADOK
Evanjelická základná škola
Palisády 57, 811 06 Bratislava





	Názov:
	Evanjelická základná škola

	Sídlo:
	Palisády 57, 811 06 Bratislava

	IČO:
	17327172

	DIČ:
	2022833593

	Štatutárny orgán:
	Mgr. Michal Nosko

	Email:
	michal.nosko@ezs.ba

	telefóN:
	421 910 534 861

	Právna forma:
	Nezisková organizácia

	Zriaďovateľ NáZOV:
	Západný dištrikt Evanjelickej cirkvi augsburského vyznania na Slovensku

	ZRIAĎOVATEĽ SíDLO:
	Námestie SNP, 958/5, 96001, Zvolen

	ZRIAĎOVATEĽ ičo:
	31933475




	
	

	Prerokované so zástupcom zamestnancov:
	

	Prerokované s pedagogickou radou:
	9.09.2026

	Schválil:
	Mgr. Michal Nosko

	Nadobúda účinnosť dňa:
	9. 9. 2026

	zamestnanci oboznámení dňa:
	[bookmark: _GoBack]9. 9. 2026

	Nahrádza Organizačný poriadok zo dňa:
	28. 8. 2025

	číslo Nového organizačného poriadku:
	



OBSAH
ZOZNAM POUŽITÝCH SKRATIEK	4
ČLÁNOK I. ÚVODNÉ USTANOVENIA	5
ČLÁNOK II. RIADENIE ORGANIZÁCIE	6
Základné zásady činnosti a riadenia organizácie	6
Základné organizačné a riadiace normy	6
Metódy riadiacej práce	7
Odovzdávanie a preberanie funkcií	7
ČLÁNOK III. ORGÁN ŠKOLSKEJ SAMOSPRÁVY A JEHO PÔSOBNOSŤ	7
Rada školy	7
ČLÁNOK IV. PORADNÉ ORGÁNY A KOMISIE	8
Združenie rodičov školy	10
Školský podporný tím	11
ČLÁNOK V. RIADIACE AKTY ORGANIZÁCIE	12
ČLÁNOK VI. ORGANIZAČNÁ ŠTRUKTÚRA	12
Útvar riaditeľa školy	13
Riaditeľ školy	14
Riaditeľ školy rozhoduje o:	14
Riaditeľ školy zodpovedá za:	15
Po prerokovaní v pedagogickej rade riaditeľ školy vydáva:	17
Riaditeľ školy poskytuje zriaďovateľovi/obci:	18
Riaditeľ školy predkladá zriaďovateľovi na schválenie a Rade školy na vyjadrenie:	18
Riaditeľ školy vymenúva:	18
Riaditeľ školy schvaľuje:	18
Riaditeľ školy spolupracuje:	19
Riaditeľ školy ustanovuje a odvoláva:	19
Pedagogický útvar	20
Zástupca riaditeľa školy pre základnú školu	20
Pedagogickí a odborní zamestnanci	22
Učiteľ druhého stupňa základnej školy	24
Učiteľ prvého stupňa základnej školy	24
Vychovávateľ školského klubu detí	25
Pedagogický asistent	25
Školský špeciálny pedagóg	26
Kariérové pozície	27
Uvádzajúci pedagogický zamestnanec	27
Triedny učiteľ	28
Výchovný poradca	28
Kariérový poradca	29
Supervízor	30
Školský digitálny koordinátor	31
Hospodársko-správny útvar	32
Tajomník	32
Mzdár a personalista	34
Ekonóm	35
Upratovačka	36
Správca počítačovej siete	36
Vrátnik	37
Školník	38
ČLÁNOK VII. PRÁVA, POVINNOSTI A ZODPOVEDNOSŤ ZAMESTNANCOV ŠKOLY	38
Povinnosti zamestnancov podľa Zákonníka práce:	38
Práva zamestnancov podľa Zákonníka práce:	39
Zamestnanec nesmie:	40
ČLÁNOK VIII. OSOBITNÁ ČASŤ	41
Technik BOZP a PO	41
Zodpovedná osoba	41
Technik: Posúdenie zdravotného rizika z expozície faktorov práce a pracovného prostredia	42
ČLÁNOK IX. ZÁVEREČNÉ USTANOVENIA	43
Prílohy	43
PRÍLOHA Č. 1  OBOZNÁMENIE S OBSAHOM ORGANIZAČNÉHO PORIADKU EVANJELICKEJ ZÁKLADNEJ ŠKOLY, PALISÁDY 57, BRATISLAVA.	44
PRÍLOHA Č. 2  ORGANIZAČNÁ ŠTRUKTÚRA	48

	[bookmark: _Toc182344589][bookmark: _Toc199163557][bookmark: _Toc211280217]ZOZNAM POUŽITÝCH SKRATIEK

	BOZP
	Bezpečnosť a ochrana zdravia pri práci

	PO
	Požiarna ochrana

	MŠVVaŠ SR
	Ministerstvo školstva vedy, výskumu a športy Slovenskej republiky

	PZ
	Pedagogický zamestnanec

	OZ
	Odborný zamestnanec

	ZP
	Zákonník práce

	ŠVVP
	Špeciálne výchovno-vzdelávacie potreby

	ZPP
	Zariadenie poradenstva a prevencie

	ŠPT
	Školský podporný tím

	RÚVZ
	Regionálny úrad verejného zdravotníctva

	LV
	Lekárske vyšetrenie

	OČR
	Ošetrenie člena rodiny

	DNP
	Dobrovoľné nemocenské poistenie

	IKT
	Informačno-komunikačné technológie

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	

	
	


[bookmark: _Toc211280218]ČLÁNOK I.
ÚVODNÉ USTANOVENIA
1. Organizačný poriadok Evanjelickej základnej školy, Palisády 57, Bratislava (ďalej len „organizačný poriadok“) je základným vnútorným organizačným predpisom Evanjelickej základnej školy, Palisády 57, Bratislava (ďalej len „organizácia”).
2. Organizačný poriadok ustanovuje vnútorné organizačné členenie organizácie, rozsah oprávnení a zodpovednosti vedúcich zamestnancov organizácie podľa § 9 ods. 3 ZP a § 82 ZP (ďalej len „vedúci zamestnanec”), pôsobnosť a vzájomné vzťahy jednotlivých organizačných útvarov organizácie.
3. Organizačný poriadok je záväzný pre všetkých zamestnancov organizácie, ktorí sú v pracovnom pomere a zamestnancov, ktorí vykonávajú práce na základe dohôd o prácach vykonávaných mimo pracovného pomeru. Riaditeľ školy je povinný oboznámiť s organizačným poriadkom všetkých zamestnancov a dbať na jeho dodržiavanie.
4. Generálny biskupský úrad Slovenskej evanjelickej cirkvi a.v. v ČSFR v zmysle zákona č. 29/1984 Zb. zo dňa 22.03.1984 o sústave základných a stredných škôl, v znení zákona č. 171/1990 Zb. z  03.mája 1990, ktorým sa mení a doplňuje zákon č. 29/1984 Zb. o sústave základných a stredných škôl v zmysle § 57 b), ako aj celej časti ôsmej písmeno a), a na základe cirkevného súhlasu Generálneho presbyterstva Slovenskej evanjelickej cirkvi a . v. v ČSFR zo dňa 25. januára 1991 zriadil základnú školu s právoplatnosťou od 01.09.1991. Súčasným zriaďovateľom školy je Západný dištrikt Evanjelickej cirkvi augsburského vyznania na Slovensku (ďalej len ako "zriaďovateľ") so sídlom - Námestie SNP, 958/5, 96001, Zvolen, IČO: 31933475.
5. Predmetom činnosti organizácie je výchovno-vzdelávacia činnosť pre:
5.1. nižšie stredné vzdelanie,
5.2. primárne vzdelanie.
6. Sídlom organizácie je: Palisády 57, 811 06 Bratislava.
7. Štatutárnym orgánom je riaditeľ školy, ktorý koná v právnych vzťahoch v mene školy a zastupuje školu navonok. Riaditeľa školy vymenúva a odvoláva na návrh Rady školy zriaďovateľ. Riaditeľa školy zastupujú zástupcovia, ktorí ho zastupujú v rámci zvereného úseku činnosti.
8. Zástupcom riaditeľa, ktorý zastupuje riaditeľa školy počas jeho neprítomnosti v celom rozsahu jeho pôsobnosti, je zástupca riaditeľa školy pre základnú školu - II. a stupeň riadenia s miestnou pôsobnosťou.
9. Iní zamestnanci organizácie sú oprávnení robiť za zamestnávateľa právne úkony nevyhnutné na plnenie uložených pracovných úloh v prípadoch, keď je to stanovené v tomto organizačnom poriadku a v ostatných vnútorných predpisoch školy alebo keď je to vzhľadom na ich pracovné zaradenie obvyklé.
10. Oprávnenie zastupovať školu navonok iným ako štatutárnym orgánom alebo jeho zástupcami vzniká na základe písomného poverenia vydaného štatutárnym orgánom. V poverení okrem všeobecných náležitostí musí byť vymedzený rozsah poverenia.
11. Každý vedúci zamestnanec je povinný určiť svojho zástupcu, ktorý ho v dobe neprítomnosti zastupuje v plnom rozsahu práv a povinností a za svoje konanie v tomto rozsahu zodpovedá.
12. Zástupca i zastupovaný sú povinní sa pri odovzdávaní funkcie na zastupovanie navzájom informovať o priebehu a stave hlavných a nedokončených úloh a o stave iných dôležitých vecí.
13. Tento organizačný poriadok je základnou internou organizačnou normou školy a je vydaný v súlade s:
13.1. Vyhláškou MŠVVaŠ SR č. 339/2023 Z. z. o pedagogickej dokumentácii a ďalšej dokumentácii,
13.2. Vyhláškou MŠVVaŠ SR č. 223/2022 Z. z. o základnej škole.
[bookmark: _Toc211280219]ČLÁNOK II.
RIADENIE ORGANIZÁCIE
[bookmark: _Toc211280220]Základné zásady činnosti a riadenia organizácie 
1. V činnosti organizácie sa uplatňujú nasledujúce zásady:
1.1. zásada priamej nadriadenosti a podriadenosti medzi zamestnancom a vedúcim zamestnancom (nadriadeným), ktorá sa prejavuje vo vzťahu k určovaniu a ukladaniu pracovných úloh a kontrole ich plnenia,
1.2. zásada odbornej a metodickej príslušnosti, ktorá sa uplatňuje prostredníctvom metodických a odborných pokynov, informácií a doporučení,
1.3. zásada spolupráce jednotlivých úsekov školy pri zabezpečovaní činností a plnení úloh organizácie,
1.4. zásada zmieru pri riešení sporov vzniknutých pri zabezpečovaní úloh organizácie, spory sa riešia predovšetkým dohodou. Ak nedôjde k dohode, rozhoduje riaditeľ organizácie.

[bookmark: _Toc211280221]Základné organizačné a riadiace normy
1. [bookmark: _heading=h.tyjcwt]Medzi základné organizačné normy a riadiace normy riaditeľa patria:
1.1. smernica o tvorbe vnútorných predpisov,
1.2. organizačný poriadok,
1.3. pracovný poriadok a opatrenia pracovného poriadku,
1.4. prevádzkový poriadok,
1.5. podpisový poriadok,
1.6. zásady pre tvorbu a použitie sociálneho fondu,
1.7. organizácia vyučovania a pedagogického útvaru v príslušnom školskom roku,
1.8. rozvrh hodín a týždenný plán výchovnej činnosti,
1.9. plán vnútornej kontroly,
1.10. smernica o používaní pečiatok,
1.11. uznesenia pedagogickej rady,
1.12. spisový a skartačný poriadok,
1.13. registratúrny poriadok a plán.

[bookmark: _Toc211280222]	Metódy riadiacej práce
1. perspektívnosť a programovosť,
2. analytická činnosť odborných pedagogických, ekonomických, administratívnych oblastí,
3. neustále hodnotenie, prijímanie záverov do praxe,
4. spracúvanie rozhodujúcich úloh aj tímovou prácou v spolupráci s odbornými orgánmi, komisiami alebo jednotlivcami,
5. informovať ostatných zamestnancov na rokovaniach vnútri organizácie.

[bookmark: _Toc211280223]Odovzdávanie a preberanie funkcií
1. Odovzdávanie a preberanie funkcií sa vykonáva písomne v týchto prípadoch:
1.1. ak ide o vedúcu funkciu,
1.2. ak ide o funkciu s hmotnou zodpovednosťou,
1.3. ak o tom rozhodne nadriadený zamestnanec.
2. Rozsah protokolu o odovzdávaní a prevzatí funkcie určí nadriadený zamestnanec. Pri prevzatí funkcie spojenej s hmotnou zodpovednosťou sa vykonáva mimoriadna fyzická aj dokladová inventúra.

[bookmark: _Toc211280224]ČLÁNOK III.
ORGÁN ŠKOLSKEJ SAMOSPRÁVY A JEHO PÔSOBNOSŤ
[bookmark: _Toc211280225]Rada školy
1. Rada školy je iniciatívny a poradný samosprávny orgán podľa zákona č. 596/2003 o štátnej správe v školstve a školskej samospráve, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní funkciu verejnej kontroly, posudzuje a vyjadruje sa k činnosti školy.
2. Rada školy:
2.1. uskutočňuje výberové konanie na vymenovanie riaditeľa školy podľa osobitného predpisu,
2.2. navrhuje na základe výberového konania kandidáta na vymenovanie do funkcie riaditeľa,
2.3. predkladá návrh na odvolanie riaditeľa alebo sa vyjadruje k návrhu na odvolanie riaditeľa; návrh na odvolanie riaditeľa predkladá vždy s odôvodnením,
2.4. vyjadruje sa ku koncepčným zámerom rozvoja školy, k návrhu na zrušenie školy a ku skutočnostiam podľa osobitného zákona.
3. Rada školy je schopná uznášať sa, ak je na jej zasadnutí prítomná nadpolovičná väčšina všetkých členov. Na platné uznesenie rady školy je potrebný nadpolovičný počet hlasov prítomných členov rady. Na platné uznesenie rady školy vo veci vymenovania, odvolania alebo potvrdenia riaditeľa vo funkcii je potrebný nadpolovičný počet hlasov všetkých členov rady. Zasadnutie rady školy je verejné, ak rada školy dvojtretinovou väčšinou hlasov všetkých členov nerozhodne inak.
4. Náklady na činnosť rady školy sa uhrádzajú z rozpočtu školy.
5. [bookmark: _heading=h.17dp8vu]Rada školy sa skladá z 11 členov. Za ustanovenie rady školy zodpovedá zriaďovateľ. 
	Pozícia
	Počet

	Zvolený zástupca zamestnancov školy
	3

	Zástupca žiakov
	1

	Zvolený zástupca zákonných zástupcov
	4

	Delegovaný zástupca zriaďovateľa
	3


6. Funkčné obdobie rady školy je štyri roky.

[bookmark: _Toc211280226]ČLÁNOK IV.
PORADNÉ ORGÁNY A KOMISIE
1. Poradné orgány sú pracovné zoskupenia, ktoré sa zriaďujú na účel vypracovania odborných, koncepčných a iných materiálov a úloh zásadného charakteru, na posúdenie a riešenie závažných otázok zo širších hľadísk, ak sa vyžaduje uplatnenie rôznych odborných stanovísk viacerých organizačných útvarov organizácie a na riešenie čiastkových odborných úloh organizácie. Členmi týchto pracovných zoskupení môžu byť zamestnanci rôznych organizačných útvarov a organizačných stupňov organizácie. Z hľadiska organizácie ide o štruktúry, ktoré nemajú charakter organizačných útvarov organizácie. Stále poradné orgány riaditeľa, osobitné poradné orgány riaditeľa, komisie a pracovné skupiny zriaďuje riaditeľ školy podľa potreby.
2. Pre skvalitnenie a zvyšovanie účinnosti riadiacej práce a výchovno-vzdelávacieho procesu zriaďuje riaditeľ školy poradné orgány a komisie, ktorých činnosť sa riadi ich plánmi práce. Úlohou odborných komisií je na základe príslušných podkladov podávať vyjadrenia, stanoviská a návrhy na riešenia a rozhodnutia vo vymedzených oblastiach činnosti. Odborné komisie nemajú právo vydávať záväzné rozhodnutia a príkazy.
3. Medzi poradné orgány školy patria:
	Pedagogická rada

	Operatívna porada riaditeľa

	Inventarizačná a vyraďovacia komisia

	Predmetová komisia

	Škodová komisia

	Metodické združenie

	Školský parlament


	1. [bookmark: _heading=h.26in1rg]
2. 
3. 

4. Pedagogická rada
4.1. je jednou z organizačných foriem činnosti pedagogického zboru, ktorá spája zodpovednosť jednotlivca (riaditeľa školy) so skupinovým poradenstvom ostatných pedagogických zamestnancov školy,
4.2. predstavuje najdôležitejší odborný poradný orgán skupinového odborno-pedagogického riadenia v škole,
4.3. je najvyšším poradným orgánom riaditeľa školy,
4.4. jej postavenie, poslanie a priebeh rokovania sú vymedzené v rokovacom poriadku pedagogickej rady,
4.5. zvoláva sa podľa plánu, prípadne podľa potreby riaditeľa školy,
4.6. členmi pedagogickej rady sú všetci pedagogickí zamestnanci a odborní zamestnanci školy,
4.7. zo zasadnutia sa robia písomné zápisy a výpisy zo záverov pedagogickej rady.

	5. [bookmark: _heading=h.lnxbz9]Operatívna porada riaditeľa
5.1. prerokúva najaktuálnejšie a rozhodujúce otázky celkovej činnosti školy,
5.2. podľa obsahu rokovania prizýva riaditeľ školy na poradu ďalších pedagogických zamestnancov, najmä výchovného poradcu, zástupcu zamestnancov, zástupcu rodičovskej rady, prípadne iné osoby.

	6. Školský parlament
6.1. je iniciatívnym a poradným samosprávnym orgánom, ktorý sa vyjadruje k otázkam výchovy a vzdelávania,
6.2. zastupuje žiakov vo vzťahu k riaditeľovi a vedeniu školy, predkladá im svoje stanoviská a návrhy.

	7. Inventarizačná a vyraďovacia komisia
7.1. riadi sa príslušnými predpismi o vykonávaní inventarizácie a o správe majetku,
7.2. po skončenej inventarizácii predkladá riaditeľovi školy písomný návrh na jej vysporiadanie,
7.3. uplatňuje návrhy na vyradenie a likvidáciu neupotrebiteľného majetku,
7.4. komisia preberá majetok školy – inventár kabinetu, resp. majetok školy, pridelený do osobného užívania, od odchádzajúceho pracovníka školy v prípade, ak tento majetok bude spravovať v nasledujúcom období nový pracovník školy.

	8. Škodová komisia
8.1. je poradný orgán riaditeľa školy na prerokúvanie škôd spôsobených škole pedagogickými a nepedagogickými zamestnancami školy v pracovnom alebo obdobnom pomere,
8.2. predmetom činnosti škodovej komisie je aj prerokovanie škôd, ktoré vznikli zamestnancom v pracovnom čase, príp. v čase plnenia pracovných úloh z poverenia zamestnávateľa,
8.3. prerokúva aj penále (napr. za oneskorené platby) a sankcie (pokuty) za porušenie povinností organizácie uložených zákonmi.

	9. Metodické združenie
	9.1. prerokúva pedagogicko-didaktické a organizačné otázky výchovno-vzdelávacej činnosti,
9.2. zameriava sa na zabezpečovanie úzkej spolupráce medzi pedagogickými zamestnancami za účelom zjednocovania výchovno-vzdelávacej činnosti, výmeny skúseností a jednotného pôsobenia na žiakov v oblasti vzdelávania a využívania nových poznatkov.



9.3. 

	10. Predmetová komisia
10.1. predmetové komisie sú metodickým orgánom riaditeľa školy, ktorých úloha spočíva v podieľaní sa na výchovnej a vzdelávacej činnosti školy, participujú na rozhodovaní a správnom fungovaní školy ako jednotného integrovaného celku,
10.2. predmetové komisie zriaďuje riaditeľ školy,
10.3. predmetové komisie budú svoju pozornosť zameriavať na odporúčania Pedagogicko-organizačných pokynov pre jednotlivé aktivity školy, ktoré budú zosúladené s ponukami a odporúčaniami v súlade so Sprievodcom školským rokom,
10.4. každá predmetová komisia samostatne vypracuje svoj plán, ktorý bude zahŕňať plánované aktivity jednotlivých sekcií a tiež aj potrieb a záujmov žiakov a školy.



[bookmark: _Toc211280227]Združenie rodičov školy
1. Je iniciatívnym orgánom rodičov žiakov, ktorí navštevujú školu. 
2. Pravidelne zasadá trikrát ročne.
3. V prípade potreby zasadá aj častejšie.

	[bookmark: _Toc211280228]Školský podporný tím

	1. Školský špeciálny pedagóg
1.1. Venuje sa diagnostickej práci, pričom nevykonáva diagnostiku určenú na zaradenie žiaka do triedy pre žiakov so ŠVVP, ani na účel vypracovania správy z odborného vyšetrenia.
1.2. Poskytuje odbornú pomoc a poradenstvo žiakom, ako aj ich zákonným zástupcom v rámci špeciálnopedagogickej intervencie.
1.3. Metodicky podporuje PZ a OZ, aby vedeli efektívne reagovať na potreby žiakov.
1.4. Aktívne spolupracuje so ZPP a spolupodieľa sa na vytváraní individuálnych učebných plánov. 
1.5. Súčasťou jeho činností je aj priama výchovno-vzdelávacia práca so žiakmi.
1.6. Podporuje komunikáciu a spolupráce medzi školou, rodičmi a ďalšími odborníkmi.

	2. Školský psychológ
2.1.   Vykonáva psychologické hodnotenie žiakov a poskytuje im odbornú podporu v krízových situáciách
2.2.    Zabezpečuje psychologickú pomoc a poradenstvo nielen žiakom, ale podľa potreby aj ich rodičom a zamestnancom našej školy – formou individuálnych alebo skupinových stretnutí.
2.3.   Spolupracuje s PZ a OZ, ktorým poskytuje metodickú oporu, napríklad pri riešení sociálnych vzťahov v triede.
2.4.  Podieľa sa na preventívnych aktivitách, ktoré podporujú pozitívnu atmosféru v školskom prostredí a zdravé medziľudské vzťahy v kolektívoch.
2.5.  Pomáha pri rozpoznávaní žiakov s rizikovým vývinom alebo ŠVVP.
2.6.  Podporuje spoluprácu školy s rodičmi a inými odborníkmi za účelom zlepšenia starostlivosti o žiakov.
3. Pedagogický asistent
3.1. Pomáha znižovať rozdiely medzi žiakmi v triede a podporuje rovnosť šancí vo vzdelávaní podľa potrieb, ktoré určí učiteľ alebo vychovávateľ.
3.2. Spolupracuje s členmi ŠPT a asistuje jednotlivým žiakom alebo skupinám pri prekonávaní rôznych prekážok vo vzdelávaní.
3.3. Poskytuje podporu všetkým žiakom, ktorí ju v danom čase potrebujú, a pomáha im lepšie porozumieť učivu.
3.4. Spolupracuje s učiteľom na prispôsobení cieľov, úloh a vyučovacích materiálov podľa individuálnych potrieb žiakov v triede.

	4. Koordinátor ŠPT
4.1. Činnosť ŠPT by mala byť spoločná a aktívna za účasti všetkých jeho členov. Koordinátor ŠPT je určený po dohode celého ŠPT a jeho úlohou je najmä: 
4.1.1. Riadiť činnosť ŠPT.
4.1.2. Riadiť a sumarizovať aktivity ŠPT, najmä individuálnu a skupinovú prácu žiakmi, a sledovať ich účinnosť.
4.1.3. Zabezpečovať efektívnu spoluprácu ŠPT s PZ a hodnotiť jej prínos.
4.1.4. Koordinovať komunikáciu so zákonnými zástupcami a ZPP, pričom dohliada na to, aby sa nezdvojovali intervencie.
4.1.5. Zbierať podnety pre činnosť ŠPT a iniciovať ich prerokovanie na tímových stretnutiach.
4.1.6. Vedie stretnutia ŠPT, spravuje jeho dokumentáciu a zabezpečuje agendu,
4.1.7. Pravidelne informovať vedenie školy o plánovaných aktivitách a ich výsledkoch.
4.1.8. Prezentovať potreby ŠPT a sprostredkúvať požiadavky vedenia smerom k ŠPT.
5. Úlohy ostatných PZ pri činnosti ŠPT
5.1. Riaditeľ školy 
5.1.1. Je kľúčový podporný a ochranný orgán.
5.1.2. Schvaľuje rámcovú činnosť a smerovanie ŠPT v súlade so zákonom, disponuje stručným prehľadom činnosti ŠPT a členov.
5.1.3. Zodpovedá za pracovnoprávne zaradenie členov ŠPT, ich ochranu a podporu voči externým inštitúciám a rodičom. 
5.1.4. Vytvára podmienky pre činnosť ŠPT.
5.1.5. Zúčastňuje sa na náročnejších prípadoch „výchovných“ komisií. 
5.2. Triedni učitelia 
5.2.1. Sú kľúčovými osobami vo svojich triedach v riešení problémov žiakov a komunikácii s rodičmi, príp. učiteľmi, ktorí v danej triede učia. 
5.2.2. Primárne riešia situácie, prípadne konflikty v triede. 
5.2.3. V úzkej spolupráci s ŠPT koordinuje aktivity zamerané na vytváranie priateľskej a podpornej atmosféry v triede.
5.2.4. Zameriava sa na riešenie konfliktov medzi žiakmi, posilňovanie zdravých medziľudských vzťahov a včasné rozpoznávanie ich potrieb, ťažkostí či potenciálnych rizík.
5.2.5. Pri týchto činnostiach spolupracuje s ďalšími pedagogickými zamestnancami v triede a tiež so zákonnými zástupcami žiakov.
5.2.6. Súčasťou jeho práce je aj základná pedagogická diagnostika, realizácia výchovných a vzdelávacích intervencií, podpora inkluzívneho prístupu a prevencie.
5.2.7. Každý žiak dostáva podporu podľa svojich individuálnych potrieb, pričom učiteľ zabezpečuje aj prispôsobenie vyučovacích metód, foriem a obsahu učiva.
6. Školský podporný tím a externí členovia
6.1. Zahŕňa externé organizácie a odborníkov mimo školy, ktorí aktívne participujú na komplexných prípadoch žiakov a rodín.
6.2. Môže zahŕňať psychiatra, sociálneho kurátora, lekára a ďalšie ZPP je zapojený, keď rodina nespolupracuje, keď je potrebné riešiť problémy vyžadujúce širší zásah a spoluprácu rôznych odborníkov.
6.3. Okrem iných sem patrí hlavne Centrum poradentsva a  prevencie, Brnianska 47, Bratislava.

RIADIACE AKTY ORGANIZÁCIE
1. Riadiacimi aktmi školy sú:
1.1. riadiace normy so všeobecnou platnosťou (príkaz, rozhodnutie, úprava, smernica, metodický pokyn). Vnútroorganizačné smernice vydáva podľa potreby riaditeľ školy. Tieto upravujú zásadné otázky riadenia organizácie a aplikujú platné právne a iné normy na podmienky organizácie. Pokyny a pracovné príkazy vydáva riaditeľ školy a stanovuje opatrenia pre zabezpečenie zvlášť závažných a konkrétnych úloh.
1.2. ďalšie akty riadenia s určenou obmedzenou pôsobnosťou, ktoré môžu vydávať po schválení riaditeľom školy aj ostatní vedúci zamestnanci.

ORGANIZAČNÁ ŠTRUKTÚRA
1. Evanjelická základná škola sa člení na jednotlivé útvary, ktoré komplexne zabezpečujú a koordinujú úlohy školy v zmysle zriaďovacej listiny:
	A. Útvar riaditeľa školy

	B. Pedagogický útvar

	C. Hospodársko-správny útvar


2. Každý útvar, ktorý je organizačným celkom, zabezpečuje ucelený súbor odborných činností a komplexne koordinuje väčší rozsah vzájomne súvisiacich činností určitého zamerania. Za činnosť útvarov zodpovedajú zástupcovia riaditeľa školy a ďalší zamestnanci, ktorí sú poverení vedením a sú priamo podriadení riaditeľovi školy.
3. Vedúci zamestnanci sú oprávnení určovať a ukladať podriadeným zamestnancom školy pracovné úlohy, organizovať, riadiť a kontrolovať ich prácu a dávať im na ten účel záväzné pokyny. Jednotlivé útvary pri výkone svojej činnosti vzájomne spolupracujú. V prípade, že sa vybavenie určitej veci týka pôsobnosti viacerých útvarov školy, zabezpečuje jej vybavenie ten útvar, ktorý bol riaditeľom školy poverený plnením tejto úlohy.
4. Riaditeľ školy a ostatní vedúci zamestnanci školy sú v zmysle plánu vnútornej kontroly priamo zodpovední za správne, kvalitné a efektívne plnenie úloh a sú povinní osobne kontrolovať plnenie úloh nimi riadeného organizačného útvaru, prijímať opatrenia na odstraňovanie nedostatkov, ihneď o nich informovať riaditeľa školy, prípadne podávať návrhy na uplatnenie sankcií voči zodpovedným zamestnancom nimi riadeného útvaru.
[bookmark: _Toc211280231]Útvar riaditeľa školy
1. Štruktúra Útvaru riaditeľa školy pozostáva z vedúcich zamestnancov školy:
	Riaditeľ
Zástupca riaditeľa školy pre základnú školu


2. Útvar riaditeľa školy organizuje a zabezpečuje výkon riadiacej, rozhodovacej, kontrolnej, právnej, personálnej a hospodárskej činnosti. Zahŕňa činnosti, ktoré sú priamo podriadené riaditeľovi školy a ktoré mu pomáhajú vykonávať zverené činnosti:
2.1. organizačne zabezpečuje porady, zodpovedá za ich odbornú a organizačnú prípravu, zabezpečuje písomnú agendu súvisiacu s poradami,
2.2. eviduje a sleduje termíny úloh,
2.3. sleduje vydávanie všetkých právnych a iných noriem a predpisov a upozorňuje riaditeľa školy na právne úpravy, ktoré sa týkajú činnosti školy,
2.4. vybavuje písomnú agendu a korešpondenciu školy,
2.5. eviduje a predkladá riaditeľovi školy sťažnosti a podnety zamestnancov, žiakov a ich rodičov,
2.6. podieľa sa na návrhoch základných organizačných noriem a interných smerníc,
2.7. spracúva a vydáva organizačný poriadok školy, vnútorný poriadok, pracovný poriadok, resp. ďalšie normy a ich zmeny a doplnky, vedie evidenciu popisov funkcií vedúcich zamestnancov školy,
2.8. zabezpečuje rozpracovanie pokynov a smerníc nadriadených orgánov na podmienky školy,
2.9. vedie evidenciu o dovolenkách a poskytovaní iného voľna zamestnancom školy,
2.10. sleduje a vyhodnocuje zvyšovanie kvalifikácie pedagogických zamestnancov školy,
2.11. eviduje a podľa platných predpisov uschováva protokoly, revízne správy, zápisnice o kontrolných akciách vykonaných v škole kontrolnými a inými odbornými útvarmi nadriadených orgánov, materiály vlastných kontrolných akcií,
2.12. zabezpečuje ďalšie úlohy podľa pokynov riaditeľa školy.

[bookmark: _Toc211280232]Riaditeľ školy
1. Školu vedie riaditeľ, ktorý riadi organizáciu v celom rozsahu jej činnosti, vytvára vhodné podmienky pre všetkých zamestnancov a žiakov.
2. Riaditeľa školy v čase jeho neprítomnosti zastupuje zástupca riaditeľa školy v rámci rozsahu poverenia. Na základe poverenia riaditeľa školy môže v čase jeho neprítomnosti zastupovať aj iný ním poverený vedúci zamestnanec, alebo iný ním poverený zamestnanec v rámci jemu danej pôsobnosti. Poverenie musí byť urobené písomne a musí v ňom byť uvedený rozsah oprávnenia povereného zamestnanca.
3. Pri odvolaní riaditeľa školy, poverí zriaďovateľ pedagogického zamestnanca školy jej vedením do vymenovania nového riaditeľa školy.

[bookmark: _Toc211280233]Riaditeľ školy rozhoduje o:
1. náležitostiach uvedených v § 5 ods. 3 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov:
1.1. prijatí žiaka do školy,
1.2. odklade začiatku povinnej školskej dochádzky žiaka,
1.3. dodatočnom odložení plnenia povinnej školskej dochádzky žiaka,
1.4. oslobodení žiaka od povinnosti dochádzať do školy,
1.5. oslobodení žiaka od vzdelávania sa v jednotlivých vyučovacích predmetoch alebo ich častí,
1.6. povolení plniť povinnú školskú dochádzku mimo územia Slovenskej republiky,
1.7. uložení výchovných opatrení,
1.8. povolení vykonať komisionálnu skúšku,
1.9. povolení vykonať skúšku z jednotlivých vyučovacích predmetov aj uchádzačovi, ktorý nie je žiakom školy,
1.10. určení príspevku zákonného zástupcu žiaka na čiastočnú úhradu nákladov za starostlivosť poskytovanú žiakovi v škole,
2. individuálnom vzdelávaní žiaka,
3. individuálnom vzdelávaní žiaka v zahraničí,
4. prijatí žiaka so ŠVVP na základe písomnej žiadosti zákonného zástupcu a písomného vyjadrenia zariadenia výchovného poradenstva a prevencie,
5. zmenách vnútornej organizácie školy,
6. koncepciách pedagogického, ekonomického a správneho rozvoja,
7. personálnych záležitostiach vo všeobecnej aj konkrétnej rovine,
8. prijímaní všetkých zamestnancov do pracovného pomeru,
9. rozviazaní pracovného pomeru so zamestnancami,
10. všetkých dohodách a zmluvách organizácie a jej partnermi,
11. vysielaní zamestnancov na pracovné cesty (§ 57 Zákonníka práce),
12. hodnotení pracovných výsledkov jednotlivých zamestnancov a pracovných kolektívov,
13. určení nástupu dovolenky na zotavenie zamestnancom podľa plánu dovoleniek určeného s predchádzajúcim súhlasom príslušného odborového orgánu podľa § 111 Zákonníka práce,
14. možnosti pedagogického zamestnanca dopĺňať si základný úväzok v rozsahu najviac sedem hodín týždenne pracovnou činnosťou v ďalšej kategórii alebo v ďalšej podkategórii,
15. nariaďovaní práce nadčas a vhodnom čase čerpania náhradného voľna, po dohode so zamestnancom, prípadne o vhodnej úprave pracovného času podľa § 97 Zákonníka práce,
16. poskytovaní pracovného voľna pri krátkodobých prekážkach v práci zo strany zamestnanca § 136 až 141 Zákonníka práce,
17. zverovaní na písomné potvrdenie kabinetné zbierky zamestnancom (učiteľom – správcom kabinetov) nástroje, osobné ochranné pracovné prostriedky, prípadne iné podobné predmety podľa § 177 až 191 Zákonníka práce.

[bookmark: _Toc211280234]Riaditeľ školy zodpovedá za:
1. dodržiavanie štátnych vzdelávacích programov určených pre školu, ktorú riadi,
2. vypracovanie a dodržiavanie školského vzdelávacieho programu a výchovného programu,
3. riadenie výchovno-vzdelávacieho procesu zohľadňujúceho špeciálne výchovno-vzdelávacie potreby,
4. vypracovanie a koordináciu individuálnych výchovno-vzdelávacích programov,
5. dodržiavanie všeobecne záväzných právnych predpisov, ktoré súvisia s predmetom činnosti školy,
6. úroveň výchovno-vzdelávacej práce školy,
7. rozpočet, financovanie a efektívne využívanie finančných prostriedkov určených na zabezpečenie činnosti školy,
8. riadne hospodárenie s majetkom v správe alebo vo vlastníctve školy,
9. prípravu uznesení z pedagogickej rady a opatrení z pracovných porád,
10. prijímanie a riešenie prípadných sťažností, podnetov a návrhov,
11. vypracovávanie rozvojových projektov zamestnancami školy,
12. tvorbu a čerpanie sociálneho fondu,
13. dodržiavanie kolektívnej zmluvy,
14. zabezpečenie vypracovania zoznamu o poskytovaní osobných ochranných pracovných prostriedkov,
15. vytváranie priaznivých podmienok pre prehlbovanie a zvyšovanie kvalifikácie zamestnancov a pracovných podmienok na zvyšovanie kultúry práce,
16. evidenciu a koordináciu systému ďalšieho vzdelávania zamestnancov,
17. zabezpečenie uvádzania začínajúcich pedagogických zamestnancov do pedagogickej praxe a ich pracovnú adaptáciu,
18. určenie pracovnej náplne zamestnancov so zreteľom na konkrétne podmienky základnej školy a v prípade potreby ich aktualizuje,
19. morálne oceňovanie práce podriadených zamestnancov,
20. zabezpečenie stravovania zamestnancom vo všetkých zmenách zodpovedajúce zásadám správnej výživy priamo na pracoviskách alebo v ich blízkosti podľa § 152 Zákonníka práce,
21. zabezpečenie vypracovania dokumentácie BOZP v zmysle platných právnych predpisov,
22. zabezpečenie práva zamestnancov základnej školy podľa Zákonníka práce a zabezpečenie osobitného práva pedagogických zamestnancov podľa zákona č. 138/2019 Z. z.,
23. hodnotenie zamestnancov podľa § 70 zákona č. 138/2019 Z. z.,
24. rozpracovanie zásady hodnotenia zamestnancov podľa § 70 ods. 10 zákona č. 138/2019 Z. z. v pracovnom poriadku,
25. určenie týždenného rozsahu priamej výchovno-vzdelávacej činnosti (úväzku) najviac na obdobie školského roka po prerokovaní so zástupcami zamestnancov,
26. povolenie pedagogickým zamestnancom vykonávať ostatné činnosti súvisiace s priamou výchovno-vzdelávacou činnosťou, špecializované činnosti, činnosti vedúceho pedagogického zamestnanca a profesijným rozvojom aj mimo pracoviska za podmienok upravených v pracovnom poriadku,
27. oznámenie nesplnenia kvalifikačných predpokladov pedagogickému a odbornému zamestnancovi písomne v zmysle § 14 zákona č. 138/2019 Z. z.,
28. vyzvanie zamestnanca, pri dôvodnom podozrení, že došlo k zmene zdravotnej spôsobilosti zamestnanca, aby v lehote 90 dní preukázal svoju zdravotnú spôsobilosť lekárskym posudkom v zmysle § 16 ods. 4 zákona č. 138/2019 Z. z.,
29. určenie štruktúry kariérových pozícií a rozsah zodpovedností za výkon špecializovaných činností po prerokovaní v pedagogickej rade a po prerokovaní so zriaďovateľom a so zástupcom zamestnancov,
30. koordinovanie profesijného rozvoja zamestnancov podľa ročného plánu vzdelávania pedagogických a odborných zamestnancov v zmysle § 40 ods. 4 zákona č. 138/2019 Z. z.,
31. zabezpečenie aktualizačného vzdelávania pedagogickým a odborným zamestnancom v zmysle § 57 zákona č. 138/2019 Z. z. a v zmysle plánu profesijného rozvoja a vydáva potvrdenie o aktualizačnom vzdelávaní na žiadosť zamestnancov,
32. zabezpečenie preventívneho psychologického poradenstva v súlade s § 79 ods. 3 zákona č. 138/2019 Z. z. pedagogickým a odborným zamestnancom v pracovnom čase najmenej jedenkrát ročne a umožní im absolvovať tréning zameraný na predchádzanie a zvládanie agresivity, na sebapoznanie a riešenie konfliktov,
33. zabezpečenie plánovania finančných prostriedkov na profesijný rozvoj pedagogických a odborných zamestnancov v rozpočte základnej školy v zmysle § 63 zákona č. 138/2019 Z. z.,
34. zabezpečenie a vedenie centrálneho registra v súlade s § 76 až § 78 zákona č. 138/2019 Z. z.,
35. povolenie prerušenia výkonu pracovnej činnosti pedagogického a odborného zamestnanca v zmysle § 82 ods. 5 zákona č. 138/2019 Z. z. najviac na jeden školský rok, ktorý nasleduje po školskom roku, v ktorom pedagogický zamestnanec alebo odborný zamestnanec požiadal o prerušenie výkonu pracovnej činnosti,
36. zverejnenie informácie o voľných pracovných miestach v zmysle § 84 zákona č. 138/2019 Z. z. na svojom webovom sídle: https://ezs.ba/, na webovom sídle zriaďovateľa: https://www.zdecav.sk/ a za odoslanie informácie o voľnom pracovnom mieste regionálnemu úradu v sídle kraja za účelom zverejnenia na jeho webovom sídle,
37. zverejňovanie zmlúv v Centrálnom registri zmlúv.

[bookmark: _Toc211280235]Po prerokovaní v pedagogickej rade riaditeľ školy vydáva:
1. organizačný poriadok školy,
2. pracovný poriadok školy,
3. vnútorný poriadok školy (prerokuje sa aj na Rade školy),
4. prevádzkový poriadok školy (schvaľuje RÚVZ),
5. rokovací poriadok pedagogickej rady,
6. školský vzdelávací program,
7. vnútorné smernice, pokyny, plány a nariadenia v zmysle platnej legislatívy rozpracované na podmienky školy,
8. plán profesijného rozvoja,
9. zásady hodnotenia zamestnancov.

[bookmark: _Toc211280236]Riaditeľ školy poskytuje zriaďovateľovi/obci:
1. údaje o školskom registri žiakov k 15. septembru príslušného školského roka,
2. zoznam všetkých zapísaných žiakov do 1. ročníka,
3. údaje do centrálneho registra zamestnancov v zmysle § 76 až 78 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov najmenej jedenkrát ročne, podľa stavu k 15. septembru príslušného školského roka.

[bookmark: _Toc211280237]Riaditeľ školy predkladá zriaďovateľovi na schválenie a Rade školy na vyjadrenie:
1. návrhy na počty prijímaných žiakov,
2. návrh na úpravy v učebných plánoch a v skladbe vyučovaných voliteľných a nepovinných predmetov a predpokladané počty žiakov v týchto predmetoch,
3. návrh školského vzdelávacieho programu a výchovného programu,
4. návrh rozpočtu na príslušný kalendárny rok,
5. návrh na vykonávanie podnikateľskej činnosti školy,
6. správu o výchovno-vzdelávacej činnosti, jej výsledkoch a podmienkach podľa § 14 ods. 5 písm. d) zákona 596/2003 Z. z.,
7. správu o výsledkoch hospodárenia školy,
8. koncepčný zámer rozvoja školy a jeho každoročné vyhodnotenie,
9. informáciu o pedagogicko-organizačnom a materiálno-technickom zabezpečení výchovno-vzdelávacieho procesu.

[bookmark: _Toc211280238]Riaditeľ školy vymenúva:
1. vedúcich zamestnancov, na miesta ďalších vedúcich zamestnancov, u ktorých výberové konanie neurčuje pracovný poriadok,
2. komisiu na komisionálne preskúšanie žiakov,
3. inventarizačnú a vyraďovaciu komisiu,
4. komisiu na prešetrenie a odškodnenie registrovaného školského úrazu,
5. iné komisie.

[bookmark: _Toc211280239]Riaditeľ školy schvaľuje:
1. rozvrh hodín na príslušný školský rok (po prerokovaní na Pedagogickej rade),
2. rozdelenie úväzkov pedagogických zamestnancov po prerokovaní so zástupcami zamestnancov,
3. zaraďovanie pedagogických zamestnancov do kariérových pozícií a rozsah zodpovedností za výkon špecializovaných činností, po prerokovaní v pedagogickej rade a po prerokovaní so zriaďovateľom,
4. rozvrh dozorov, po prerokovaní so zástupcami zamestnancov a Pedagogickou radou a zverejneného riaditeľom na mieste dostupnom všetkým zamestnancom a žiakom základnej školy,
5. výchovné opatrenia žiakom (po prerokovaní na Pedagogickej rade),
6. plány triednych učiteľov, výletov a exkurzií,
7. nadčasovú prácu všetkých zamestnancov,
8. pracovné cesty zamestnancov,
9. plán dovoleniek (po prerokovaní v Pedagogickej rade),
10. osobné príplatky a odmeny (na základe písomného návrhu ich priamych nadriadených),
11. poskytovanie pracovného voľna pri krátkodobých prekážkach v práci zo strany zamestnanca § 136 až 141 Zákonníka práce,
12. vnútorné dokumenty školy.

[bookmark: _Toc211280240]Riaditeľ školy spolupracuje:
1. so zriaďovateľom, samosprávou a obecným zastupiteľstvom,
2. so školami a školskými zariadeniami v regióne a na ostatných úrovniach,
3. s nadriadenými orgánmi,
4. s Radou školy a rodičovskou radou,
5. so spoločenskými, kultúrnymi a športovými organizáciami v meste a na ostatných úrovniach.

[bookmark: _Toc211280241]Riaditeľ školy ustanovuje a odvoláva:
1. vedúcich metodických orgánov,
2. vedúcich komisií, určuje triednictvo, prípadne vedúcich kabinetov.

[bookmark: _Toc211280242]Pedagogický útvar
1. zabezpečuje vyučovanie predmetov a nepovinných predmetov podľa platných učebných plánov a učebných osnov a mimoškolskú činnosť so zohľadnením špeciálnych výchovno-vzdelávacích potrieb žiakov,
2. využíva všetky platné metodické a didaktické poznatky vo vyučovacom a výchovnom procese,
3. vedie predpísanú triednu dokumentáciu, evidenciu o učebných výsledkoch, správaní a dochádzke žiakov,
4. zabezpečuje hospodárne a efektívne využívanie zverených prostriedkov,
5. zabezpečuje vnútornú kontrolu na jednotlivých úsekoch,
6. organizuje záujmovo-umelecké, spoločenskovedné, športové, technické a iné aktivity s cieľom racionálne, účelne a cieľavedome využívať voľný čas v súlade s ich záujmami,
7. vytvára podmienky na prípravu žiakov na vyučovanie,
8. podieľa sa na organizovaní výchovno-výcvikových kurzov: didaktické hry, lyžiarsky, plavecký, škola v prírode a účelové cvičenia/kurzy.
9. štruktúra pedagogického útvaru:
	Pozícia
	Počet

	Zástupca riaditeľa školy pre základnú školu
	1

	Pedagogický asistent
	3

	Školský psychológ
	1

	Školský špeciálny pedagóg
	1

	Učiteľ druhého stupňa základnej školy
	10

	Učiteľ prvého stupňa základnej školy
	4

	Vychovávateľ školského klubu detí
	2



	[bookmark: _Toc211280243]Zástupca riaditeľa školy pre základnú školu
1. Do funkcie ho menuje riaditeľ školy. 
2. Priamo riadi pedagogický útvar, školský klub detí a hospodársko-správny útvar.
3. Zodpovedá najmä za:
3.1. zabezpečenie plynulého prechodu detí z materskej školy do 1. ročníka vrátane adaptačných aktivít,
3.2. spoluprácu s triednymi učiteľmi pri riešení adaptácie prvákov,
3.3. metodické vedenie učiteľov vrátane podpory moderných vyučovacích metód a individuálneho prístupu,
3.4. evidenciu neprítomných pedagogických zamestnancov a za kvalifikované zastupovanie počas ich neprítomnosti,
3.5. vypracovanie rozvrhu dozorov a kontroluje ich dodržiavanie,
3.6. mesačné výkazy zastupovania, podklady na vyplatenie nadčasovej práce, evidenciu lekárskych vyšetrení, potreby ošetrovania člena rodiny, evidenciu náhradného voľna,
3.7. pedagogicko-organizačné zabezpečenie výchovno-vzdelávacieho procesu na ISCED,
3.8. vykonávanie hospitácií, uskutočňuje hospitačné rozbory, prijíma konkrétne opatrenia na skvalitnenie výchovno-vzdelávacieho procesu, vedie písomné záznamy,
3.9. zabezpečenie zápisu do 1. ročníka školy,
3.10. zabezpečenie vyučovania podľa platných učebných plánov a osnov, vrátane nepovinných predmetov a mimoškolskej činnosti,
3.11. organizáciu činnosti školy v oblasti Zdravej školy a výchovy manželstva a rodičovstva,
3.12. činnosť koordinátora prevencie drogových závislostí a ďalších sociálno-patologických javov,
3.13. prípravu podkladov k analýze výchovno-vzdelávacieho procesu, správania a dochádzky žiakov,
3.14. prípravu podkladov na porady a zasadnutia pedagogickej rady,
3.15. správne vedenie triednej dokumentácie a triednych kníh,
3.16. evidenciu neospravedlnenej absencie žiakov, navrhuje opatrenia na zlepšenie, 
3.17. spoluprácu s CPP pri odborných vyšetreniach žiakov,
3.18. zabezpečenie organizácie pedagogickej praxe a uvádzanie nových a začínajúcich pedagogických zamestnancov,
3.19. vedenie evidencie požiadaviek zamestnancov školy na zvyšovanie kvalifikácie a predkladá ich na schválenie riaditeľovi školy,
3.20. evidenciu a koordináciu systému ďalšieho vzdelávania zamestnancov v spolupráci s riaditeľom,  
3.21. kompletné a včasné spracovanie vecne príslušných štatistických výkazov, 
3.22. dodržiavanie platnej legislatívy, vnútorných smerníc a predpisov, plnenie uznesení pedagogickej rady a opatrení pracovných porád,
3.23. evidenciu školských úrazov v prípade neprítomnosti tajomníčky,
3.24. efektívne využívanie a hospodárenie s finančnými prostriedkami školy pri organizovaní zastupovania a s tým súvisiacimi nárokmi zamestnancov a iných ekonomických činností na zverenom úseku,
3.25. evidenciu tlačív na pedagogickú dokumentáciu v spolupráci s tajomníčkou školy,
3.26. prípravu podkladov pre rokovanie pedagogickej rady, pracovných porád a ich vedenie,
3.27. úroveň vedenia pedagogickej dokumentácie,
3.28. zabezpečenie organizácie školských výletov a exkurzií, celoškolských podujatí, a iných podujatí ako napr. didaktické hry, lyžiarsky, plavecký, škola v prírode a účelové cvičenia/kurzy.
3.29. koordináciu besied, súťaží a pod.,
3.30. hodnotenie pedagogických zamestnancov v jeho priamej pôsobnosti podľa § 70 zákona č. 138/2019 Z. z. a platného pracovného poriadku školy,
3.31. včasné informovanie riaditeľa školy o všetkých závažných skutočnostiach, ktoré majú vplyv na výchovno-vzdelávaciu činnosť,
3.32. objektívne stanovisko k riešeniu prípadných sťažností, overuje ich opodstatnenosť, pripravuje podklady a návrhy na riešenie,
3.33. spoluprácu s bezpečnostným technikom pri BOZP a PO,
3.34. kontrolu dodržiavania zákona o ochrane osobných údajov,
3.35. spoluprácu pri vypracovávaní interných smerníc.
4. Priamo riadi školský klub detí.
4.1. Zodpovedá najmä za:
4.1.1. plnenie úloh,
4.1.2. schvaľovanie návrhu plánu dovoleniek a čerpania dovoleniek vychovávateľov.



[bookmark: _Toc211280244]Pedagogickí a odborní zamestnanci
1. Pedagogický zamestnanec a odborný zamestnanec má v súvislosti s výkonom pracovnej činnosti postavenie chránenej osoby. Neodborným zasahovaním do výkonu pracovnej činnosti je zásah do výkonu pracovnej činnosti fyzickou osobou, ktorá nie je vedúcim zamestnancom pedagogického zamestnanca alebo odborného zamestnanca alebo nemá postavenie kontrolného orgánu.
2. Povinnosti pedagogického zamestnanca a odborného zamestnanca podľa § 4 zákona č. 138/2019 Z. z.:
2.1. chrániť a rešpektovať práva žiaka a jeho zákonného zástupcu,
2.2. zachovávať mlčanlivosť a chrániť pred zneužitím osobné údaje, informácie o zdravotnom stave a výsledky odborných vyšetrení žiakov, s ktorými prišiel do styku,
2.3. rešpektovať individuálne výchovno-vzdelávacie potreby žiaka s ohľadom na jeho schopnosti, možnosti, sociálne a kultúrne zázemie a odporúčania odborných zamestnancov,
2.4. zdržať sa konania, ktoré vedie k porušovaniu práv ostatných zamestnancov,
2.5. správať sa v súlade s Etickým kódexom pedagogických zamestnancov a odborných zamestnancov (ďalej len „etický kódex“),
2.6. podieľať sa na vypracúvaní a vedení pedagogickej dokumentácie a ďalšej dokumentácie,
2.7. usmerňovať a objektívne hodnotiť výchovu a vzdelávanie žiaka,
2.8. podieľať sa na tvorbe a uskutočňovaní školského vzdelávacieho programu alebo výchovno-vzdelávacieho programu pre školu (ďalej len „výchovný program“),
2.9. udržiavať a rozvíjať svoje profesijné kompetencie,
2.10. absolvovať aktualizačné vzdelávanie,
2.11. vykonávať pracovnú činnosť prostriedkami, metódami, formami a postupmi, ktoré zodpovedajú súčasným vedeckým poznatkom, hodnotám a cieľom školského vzdelávacieho programu alebo výchovného programu,
2.12. poskytovať žiakovi a zákonnému zástupcovi poradenstvo a odbornú pomoc spojenú s výchovou a vzdelávaním,
2.13. pravidelne informovať žiaka a zákonného zástupcu o priebehu a výsledkoch výchovy a vzdelávania,
2.14. vykonávať dozor v triedach počas testovania,
2.15. vykonávať činnosť predsedu skúšobnej komisie alebo člena komisie pre komisionálne skúšky,
2.16. vykonávať činnosť predsedu komisie alebo člena komisie pri ukončovaní výchovy a vzdelávania,
2.17. vykonávať prípravu žiaka na súťaž, ktorej organizačný poriadok schválilo ministerstvo školstva (ďalej len „schválená súťaž“), vykonávať dozor počas schválenej súťaže alebo vykonávať funkciu predsedu alebo člena odbornej komisie schválenej súťaže,
2.18. podľa § 15b ods. 1 zákona č. 138/2019 Z. z. oznámiť zamestnávateľovi bezodkladne vznesenie obvinenia voči jeho osobe vo veci spáchania trestného činu a oznámiť zamestnávateľovi bezodkladne podanie obžaloby na jeho osobu vo veci spáchania trestného činu.
3. Práva pedagogického zamestnanca a odborného zamestnanca podľa § 3 zákona č. 138/2019 Z. z. – pedagogický zamestnanec a odborný zamestnanec má právo na:
3.1. zabezpečenie podmienok potrebných na výkon pracovnej činnosti, najmä na ochranu pred prejavmi násilia zo strany žiakov, zákonných zástupcov alebo iných osôb, ktoré majú žiaka zverené do starostlivosti na základe rozhodnutia súdu, a zo strany ďalších fyzických osôb alebo právnických osôb,
3.2. ochranu pred sociálno-patologickými prejavmi v správaní vedúcich pedagogických zamestnancov, vedúcich odborných zamestnancov, ďalších zamestnancov, zriaďovateľa, zákonných zástupcov, iných fyzických osôb alebo právnických osôb,
3.3. ochranu pred neodborným zasahovaním do výkonu pracovnej činnosti,
3.4. účasť na riadení školy, školského zariadenia alebo zariadenia sociálnej pomoci prostredníctvom osobného členstva alebo volených zástupcov v poradných, metodických a samosprávnych orgánoch,
3.5. predkladanie návrhov na skvalitnenie výchovy a vzdelávania,
3.6. výber a uplatňovanie pedagogických metód, foriem, didaktických prostriedkov výchovy a vzdelávania a na výber odborných metód,
3.7. profesijný rozvoj,
3.8. objektívne hodnotenie výkonu pracovnej činnosti.

	[bookmark: _Toc211280245]Učiteľ druhého stupňa základnej školy

	[bookmark: _Toc211280246]Učiteľ prvého stupňa základnej školy
1. zabezpečuje vyučovanie predmetov a nepovinných predmetov podľa platných učebných plánov a učebných osnov a inú mimoškolskú činnosť,
2. vykonáva pedagogickú diagnostiku žiakov a prispôsobuje vyučovací proces ich individuálnym potrebám,
3. pri vyučovaní pracuje podľa schválených učebných osnov, plánov, školského vzdelávacieho programu, štandardov a učebníc,
4. starostlivo sa pripravuje na vyučovacie hodiny,
5. vedie pedagogickú dokumentáciu, triednu knihu a ďalšiu dokumentáciu v súlade s platnými predpismi,
6. je povinný byť na pracovisku v čase určenom rozvrhom hodín, v čase pohotovosti, na porade, pri zastupovaní neprítomného kolegu a pri iných činnostiach zvolaných riaditeľom školy,
7. vykonáva dozor nad žiakmi podľa plánu dozorov, dbá na poriadok a disciplínu,
8. je povinný chrániť a rešpektovať práva žiaka a jeho zákonného zástupcu,
9. zachováva mlčanlivosť a chráni pred zneužitím osobné údaje, informácie o zdravotnom stave a výsledky odborných vyšetrení žiakov, s ktorými prišiel do styku,
10. podporuje rozvoj záujmovej mimoškolskej činnosti žiakov,
11. všíma si zdravotný stav žiakov, učí ich osobnej hygiene, správnej výžive, kultúre stravovania, šetrnému zaobchádzaniu so školským majetkom,
12. učí žiakov zachovávať pravidlá bezpečnosti práce, dopravnej výchovy, ochrany životného prostredia, požiarnej a civilnej obrany,
13. má zákaz používať akékoľvek formy telesných trestov a sankcií vo výchove a vzdelávaní,
14. zabezpečuje ochranu práv žiaka, ktoré sú zabezpečené v Dohovore o právach dieťaťa,
15. využíva fond pracovného času na plnenie pracovných úloh,
16. upozorní ihneď svojho nadriadeného na nesprávnosť príkazu, môže odmietnuť jeho vykonanie, ak je jeho splnenie trestné alebo sa prieči zákonu, a túto skutočnosť ihneď oznámi vyššiemu nadriadenému,
17. predvídanú neprítomnosť hlási včas, aby bolo možné zabezpečiť zastupovanie,
18. spolupracuje s výchovnými, poradenskými a odbornými inštitúciami pri podpore vzdelávania a rozvoja žiakov,
19. podieľa sa na tvorbe školského vzdelávacieho programu, plánov a koncepčných materiálov školy.


	[bookmark: _Toc202264245][bookmark: _Toc211280247]Vychovávateľ školského klubu detí
1. zabezpečuje výchovu zverených detí v čase mimo vyučovania,
2. zodpovedá za úroveň a výsledky výchovno-vzdelávacej práce v ŠKD,
3. sleduje prospech a správanie detí,
4. spolupracuje s triednymi učiteľmi a podľa ich požiadaviek zabezpečuje prípravu detí na vyučovanie,
5. pravidelne sa pripravuje na priamu výchovno-vzdelávaciu činnosť s deťmi,
6. vedie príslušnú pedagogickú dokumentáciu v ŠKD,
7. vypracováva plány výchovno-vzdelávacej činnosti v ŠKD,
8. zodpovedá za inventár vo svojom oddelení ŠKD,
9. učí deti správnym návykom spoločenského správania, osobnej hygieny a udržiavania čistoty a poriadku v priestoroch školy aj v jej okolí,
10. vykonáva dozor nad deťmi pri spontánnych činnostiach, pri stravovaní ich učí kultúrnemu stolovaniu,
11. zúčastňuje sa so svojím oddelením na plánovaných školských a mimoškolských akciách,
12. dbá na to, aby sa deti nezdržiavali v priestoroch, ktoré nie sú určené na činnosť ŠKD,
13. podľa pokynov a usmernenia vedúcich zamestnancov sa zúčastňuje s pridelenými deťmi exkurzií, vychádzok, výletov a iných akcií, podľa potreby zabezpečuje výchovné aktivity,
14. podľa pokynov riaditeľa školy vykonáva aj ďalšie činnosti na zabezpečenie plynulej prevádzky ŠKD.


	[bookmark: _Toc202264246][bookmark: _Toc211280248]Pedagogický asistent
1. podieľa sa na uľahčovaní adaptácie žiaka na nové učebné prostredie a pomáha pri prekonávaní bariér, ktoré plynú zo sociálneho a/alebo zdravotného znevýhodnenia žiaka,
2. spolupracuje s triednymi učiteľmi a ostatnými pedagogickými zamestnancami,
3. pomáha pri príprave učebných pomôcok,
4. podieľa sa na organizovaní činnosti žiaka počas výchovno-vzdelávacieho procesu v súlade s pokynmi učiteľa,
5. vedie alebo sa podieľa na voľnočasových aktivitách,
6. sprevádza žiaka mimo triedy,
7. asistuje pri organizovaní stretnutí a spoločných podujatí s rodičmi a komunikuje s nimi výhradne v rozsahu pokynov učiteľa, najmä v súvislosti s procesom výchovy a vzdelávania žiaka,
8. spracováva a vedie časť pedagogickej dokumentácie podľa pokynov učiteľa,
9. zúčastňuje sa akcií organizovaných školou,
10. poskytuje pomoc a súčinnosť pri organizovaní exkurzií, výletov, spoločenských podujatí, športových a triednych podujatí,
11. dohliada na dodržiavanie osobnej hygieny a zdravotnej starostlivosti žiakov zo sociálne znevýhodneného prostredia,
12. vedie preventívne rozhovory s rodičmi o predchádzaní ochoreniam (napríklad pedikulóza, svrab) a informuje ich o správnom postupe pri ich výskyte,
13. zvyšuje úroveň svojej práce vzdelávaním, samostatným štúdiom alebo v organizovaných formách ďalšieho vzdelávania pedagogických zamestnancov,
14. vykonáva dozor počas prestávok, neprítomnosti učiteľa a prestojov vo výchovno-vzdelávacom procese.


	[bookmark: _Toc202264249][bookmark: _Toc211280249]Školský špeciálny pedagóg
1. vykonáva odborné činnosti v rámci špeciálno-pedagogickej diagnostiky a intervencie individuálneho, skupinového alebo hromadného poradenstva,
2. vykonáva odborné činnosti  spojené s reedukáciou porúch učenia a správania,
3. poskytuje odbornú pomoc a špeciálno-pedagogické poradenstvo žiakom v rámci špeciálno-pedagogickej intervencie a pripravuje podklady potrebné k vyšetreniu žiaka,
4. poskytuje špeciálno-pedagogické poradenstvo a konzultácie zákonným zástupcom, metodickú podporu pedagogickým zamestnancom a odborným zamestnancom školy,
5. poskytuje žiakom, pedagogickým zamestnancom a odborným zamestnancom školy pomoc a poradenstvo pri prekonávaní bariér vo výchove a vzdelávaní žiakov,
6. pravidelne realizuje reedukácie so žiakmi s ťažkosťami v učení, zvlášť so žiakmi s vývinovými poruchami učenia,
7. kompletizuje a aktualizuje dokumentáciu individuálne začlenených žiakov a dohliada na používanie kompenzačných pomôcok odporúčaných zariadeniami výchovného poradenstva a prevencie,
8. poskytuje súčinnosť zariadeniu poradenstva a prevencie,
9. podieľa sa na tvorbe individuálneho výchovno-vzdelávacieho/učebného plánu,
10. spolupracuje a podieľa sa na vypracovaní akčných plánov pre inkluzívne vzdelávanie,
11. vedie dokumentáciu a evidenciu všetkých riešených prípadov individuálnej a skupinovej činnosti,
12. vykonáva priamu výchovno-vzdelávaciu činnosť v špecifických vyučovacích predmetoch, ak to vyplýva z individuálnych potrieb žiakov a podporných opatrení,
13. koordinuje a metodicky usmerňuje činnosť pedagogických asistentov,
14. spolupracuje na navrhovaní a implementácii podporných opatrení pre žiakov so ŠVVP v súlade s odporúčaniami zariadení poradenstva a prevencie,
15. podporuje spoluprácu pedagogických zamestnancov a odborných zamestnancov so zákonnými zástupcami a ďalšími odborníkmi, fyzickými osobami a právnickými osobami v záujme podpory inkluzívneho vzdelávania.

Školský psychológ
1.       poskytuje psychologickú diagnostiku žiakov, krízovú intervenciu, odbornú pomoc a psychologické poradenstvo žiakom v rámci psychologickej intervencie,
2.      poskytuje psychologické poradenstvo a konzultácie zákonným zástupcom, metodickú podporu pedagogickým zamestnancom a odborným zamestnancom školy,
3.      poskytuje žiakom, pedagogickým zamestnancom a odborným zamestnancom školy pomoc a poradenstvo pri prekonávaní bariér vo výchove a vzdelávaní žiakov,
4.      poskytuje psychologickú prevenciu, intervenciu a krízovú intervenciu zameranú na podporu duševného zdravia žiakov a učiteľov v škole, 
5.      aktívne spolupracuje s odbornými zamestnancami centier pedagogicko-psychologického poradenstva a prevencie a pripravuje podklady potrebné k vyšetreniu žiaka, v ktorej pôsobí,
6.      podporuje spoluprácu pedagogických zamestnancov a odborných zamestnancov so zákonnými zástupcami a ďalšími odborníkmi, fyzickými osobami a právnickými osobami,
7.      realizuje prevenciu pred patologickým správaním žiakov (agresivita, šikana, kyberšikana a iné),
8.      realizuje preventívne programy na rozvoj pozitívnych vlastností žiakov ako kooperácia, empatia, prosociálnosť,
9.      pracuje na rozvoji osobnosti žiakov,
10.    poskytuje konzultáciu žiakom na riešenie najrôznejších problémov a tém, ktoré ich trápia,
11.    poskytuje konzultáciu aj rodičom a učiteľom,
12.    poskytuje tiež dlhodobé poradenstvo žiakom, rodičom a učiteľom vo vybraných témach školskej psychológie,
13.    vykonáva orientačnú diagnostiku napríklad na zistenie osobnostných čŕt žiakov, bariérových predpokladov, sociálnych vzťahov v triede a pod.,
14.    využíva relaxačné, podporné a stabilizačné techniky na podporu psychickej pohody žiakov,
15.    aktívne sa podieľa na preventívnych aktivitách v rámci plánu činnosti,
16.    uskutočňuje odbornú psychologickú starostlivosť žiakom s ťažkosťami v učení a v správaní, zdravotne znevýhodneným žiakom a žiakom zo sociálne znevýhodneného prostredia,
17.    vykonáva intervencie v akútnych prípadoch, ktoré sa v školskom prostredí vyskytnú, napr. pri zistení šikanovania v škole, konfliktoch, narušených sociálnych vzťahoch a pod.,
18.    vedie presnú evidenciu riešených prípadov v rámci individuálnej a skupinovej činnosti,
19.    spolupráca, podieľanie sa na vypracovaní akčného plánu/akčných plánov pre inkluzívne vzdelávanie,
20.    systematicky sa vzdeláva a sleduje nové prístupy a trendy v odborných oblastiach súvisiacich s náplňou, poslaním a koncepciou školy,
21.    poskytuje individuálnu a skupinovú psychologickú starostlivosť žiakom v krízových sociálnych a životných situáciách v súvislosti s drogovou závislosťou a inými sociálno-patologickými javmi,
22.    zúčastňuje sa zápisu žiakov do 1. ročníkov a metodicky usmerňuje prípadné nedostatky, upozorňuje na integráciu zdravotne oslabených žiakov a ich dokumentáciu a následne odporúča zákonnému zástupcovi dieťaťa odborné vyšetrenie v príslušnom centre výchovného poradenstva a prevencie.




[bookmark: _Toc211280250]Kariérové pozície
1. [bookmark: _heading=h.1egqt2p]Kariérová pozícia je funkčné zaradenie pedagogického zamestnanca alebo funkčné zaradenie odborného zamestnanca, ktorý vykonáva špecializované činnosti alebo riadiace činnosti.
	Pedagogickí zamestnanci – kariérové pozície:

	1. Uvádzajúci pedagogický zamestnanec

	2. Triedny učiteľ

	3. Výchovný poradca

	4. Kariérový poradca

	5. Supervízor

	6. Školský digitálny koordinátor



	[bookmark: _Toc211280251]Uvádzajúci pedagogický zamestnanec
1. koordinuje a zodpovedá za priebeh adaptačného vzdelávania s jednotlivcami a organizačnými zložkami školy,
2. pri ukončení adaptačného vzdelávania hodnotí mieru osvojenia profesijných kompetencií na výkon pracovnej činnosti samostatného pedagogického zamestnanca,
3. vypracováva plán adaptačného vzdelávania a zodpovedá za jeho realizáciu,
4. priebežne monitoruje priebeh adaptačného vzdelávania, vedie o tom evidenciu, na základe ktorej vypracuje záverečnú správu o úrovni osvojenia si profesijných kompetencií začínajúceho pedagogického zamestnanca,
5. je členom trojčlennej skúšobnej komisie pri ukončovaní adaptačného vzdelávania,
6. poskytuje autentickú spätnú väzbu (v reálnom čase) začínajúcemu pedagogickému zamestnancovi,
7. realizuje pedagogické pozorovanie na vyučovacích hodinách začínajúceho pedagogického zamestnanca,
8. vykonáva rozbor otvorených hodín,
9. vyhodnocuje priebeh adaptačného vzdelávania a konzultuje ho so začínajúcim zamestnancom,
10. sprostredkováva skúsenosti z metodiky vyučovania predmetu a z riešenia konkrétnych pedagogických situácií,
11. metodicky vedie začínajúceho pedagogického zamestnanca, pomáha mu pri samovzdelávaní,
12. pomáha začínajúcemu pedagogickému zamestnancovi k ľahšej adaptácii na plnenie každodenných povinností (administratívne povinnosti, vnútroškolské predpisy a pod.).


	[bookmark: _Toc211280252]Triedny učiteľ
1. koordinuje v príslušnej triede všetku výchovnú činnosť a tiež aj mimoškolskú činnosť a dbá, aby sa v nej uplatňovala zásada dobrovoľnosti, iniciatívy a samostatnosti, vedie žiakov k správnej voľbe povolania,
2. osobitnú pozornosť venuje žiakom talentovaným, žiakom zo sociálne znevýhodneného prostredia a žiakom zaostávajúcim,
3. sleduje správanie a prospech žiakov vo svojej triede a stará sa o dodržiavanie školského poriadku, dohliada na stav a distribúciu učebníc, zariadenia, učebných pomôcok, na zovňajšok žiakov a vykonáva opatrenia na odstránenie nedostatkov,
4. zodpovedá za vedenie príslušnej pedagogickej dokumentácie,
5. zodpovedá za utváranie podmienok na rozvoj pozitívnych sociálnych väzieb medzi deťmi alebo žiakmi navzájom, medzi deťmi alebo žiakmi a zamestnancami školy,
6. spolupracuje so zákonnými zástupcami, pedagogickými zamestnancami a odbornými zamestnancami,
7. závažnejšie problémy disciplíny, prospechu a dochádzky rieši s vedením školy, zároveň využíva spoluprácu s rodičmi, v priebehu roka sa zoznámi a rokuje s rodičmi svojich žiakov, žiakov so zlým správaním, dochádzkou a sociálnou starostlivosťou, zhoršenie prospechu alebo správania oznamuje zákonným zástupcom,
8. poskytuje žiakom a zákonným zástupcom poradenstvo vo výchove a vzdelávaní,
9. vypracováva a plní plán výchovnej práce triedneho učiteľa,
10. vedie evidenciu učebníc a kontroluje starostlivosť o ne,
11. kontroluje klasifikáciu žiakov, vyhodnocuje prospech na triednických hodinách,
12. starostlivo vedie triedne knihy, katalóg a ostatnú agendu triedy,
13. poskytuje riaditeľovi školy podľa potreby písomné podklady o triede, kontroluje zápisy v triednej knihe za predchádzajúci týždeň a nedostatky ihneď odstráni,
14. pravidelne zaznamenáva dochádzku žiakov dennou formou,
15. organizuje pomoc slabo prospievajúcim žiakom,
16. organizuje mimo-triednu prácu žiakov a zúčastňuje sa jej,
17. dôsledne kontroluje dochádzku žiakov.


	

	[bookmark: _Toc211280253]Výchovný poradca
1. vykonáva činnosti výchovného poradenstva prostredníctvom informačných, koordinačných, konzultačných, metodických a ďalších súvisiacich činností,
2. sprostredkúva odbornú terapeuticko-výchovnú činnosť,
3. plní úlohy školského poradenstva v otázkach výchovy, vzdelávania a profesijnej orientácie žiakov, ako aj v oblasti prevencie problémového a delikventného vývinu detí,
4. plní úlohy výchovného poradenstva popri svojej pedagogickej činnosti, pričom má znížený vyučovací úväzok podľa nariadenia vlády SR,
5. v týždennom rozvrhu má vytýčený konzultačný deň, ktorý je určený na plné vykonávanie funkcie,
6. vypracúva plán práce, ktorý je súčasťou plánu práce školy a vyhodnotenie plánu práce výchovného poradcu,
7. spravuje a dopĺňa kabinet výchovného poradcu,
8. vedie evidenciu problémových a nadaných žiakov a denník výchovného poradcu,
9. spolupracuje s triednymi učiteľmi a ostatnými vyučujúcimi pri usmerňovaní žiakov k vhodnej voľbe povolania žiaka,
10. poskytuje konzultácie žiakom a zákonným zástupcom informácie o otázkach štúdia na stredných školách a pri voľbe povolania,
11. pracuje s tabuľkami predbežnej profesijnej orientácie, s prihláškami na štúdium na stredných školách a osemročných gymnáziách,
12. má zriadenú informačnú tabuľu,
13. spracúva prehľady o rozmiestňovaní žiakov končiacich povinnú školskú dochádzku,
14. poskytuje konzultácie žiakom a zákonným zástupcom pri riešení výchovných a vzdelávacích problémov,
15. s pomocou ostatných pedagógov vyhľadáva všetky výchovno-vzdelávacie problémy školy,
16. napomáha žiakom pri riešení osobného, osobnostného a vzdelávacieho vývinu,
17. osobitnú pozornosť venuje žiakom zo sociálne znevýhodneného prostredia, žiakom so zmenenou pracovnou schopnosťou, nadaným a talentovaným žiakom,
18. pracuje v systéme integrácie znevýhodnených žiakov do bežných škôl, je členom školského podporného tímu,
19. sprostredkúva prepojenie školy s poradenskými zariadeniami a inými zariadeniami zaoberajúcimi sa starostlivosťou o žiakov,
20. spolupracuje najmä s triednymi učiteľmi, vedením školy, zákonnými zástupcami žiakov, pracovníkmi odboru sociálnych vecí, s výchovnými poradcami stredných škôl,
21. v oblasti riešenia problémov so žiakmi poskytuje poradenstvo ostatným pedagogickým zamestnancom,
22. vo svojej metodickej práci využíva poradenský rozhovor, pozorovanie, dotazníky, testy,
23. o svojej práci informuje ostatných pedagogických zamestnancov školy na rokovaniach pedagogických rád a pracovných porád, poradách vedenia školy, rodičovskom združení,
24. spolupracuje s metodikom pre výchovné poradenstvo a zúčastňuje sa zasadnutí výchovných poradcov.

1. vykonáva činnosti kariérového poradenstva,
2. plní úlohy školského poradenstva v otázkach výchovy, vzdelávania a profesijnej orientácie žiakov,
3. vykonáva činnosti v oblasti prípravy žiakov na ich vstup na trh práce,
4. v týždennom rozvrhu má vytýčený konzultačný deň, ktorý je určený na plné vykonávanie funkcie,
5. vypracúva plán práce, ktorý je súčasťou plánu práce školy a vyhodnotenie plánu práce kariérneho poradcu,
6. v spolupráci s výchovným poradcom vedie evidenciu problémových a nadaných žiakov a denník kariérneho poradcu,
7. spolupracuje s triednymi učiteľmi a ostatnými vyučujúcimi pri usmerňovaní žiakov k vhodnej voľbe povolania,
8. poskytuje konzultácie žiakom a zákonným zástupcom informácie o otázkach štúdia na stredných školách a pri voľbe povolania,
9. pracuje s tabuľkami predbežnej profesijnej orientácie, s prihláškami na štúdium na stredných školách a osemročných gymnáziách,
10. má zriadenú informačnú tabuľu,
11. spracúva prehľady o rozmiestňovaní žiakov končiacich povinnú školskú dochádzku,
12. poskytuje konzultácie žiakom a zákonným zástupcom pri riešení výchovných a vzdelávacích problémov,
13. sprostredkúva prepojenie školy so strednými školami, poradenskými zariadeniami a inými zariadeniami v oblasti voľby povolania,
14. spolupracuje najmä s triednymi učiteľmi, vedením školy, zákonnými zástupcami žiakov, pracovníkmi odboru sociálnych vecí, s výchovnými poradcami stredných škôl,
15. vo svojej metodickej práci využíva poradenský rozhovor, pozorovanie, dotazníky, testy,
16. o svojej práci informuje ostatných pedagogických zamestnancov školy na rokovaniach pedagogických rád a pracovných porád, poradách vedenia školy, rodičovskom združení,
17. podľa pokynov riaditeľa školy sa zúčastňuje zasadnutí vedenia školy,
18. spolupracuje s metodikom pre výchovné poradenstvo a zúčastňuje sa zasadnutí kariérových poradcov.


	[bookmark: _Toc211280255]Supervízor – t. č. neobsadené
1. zúčastňuje sa pravidelných stretnutí s vedením školy,
2. plánuje svoju činnosť a vedie portfólio (záznamy) svojej práce,
3. kontroluje využívanie didaktických pomôcok a odporúča nákup nových,
4. zefektívňuje riadiace procesy pedagogických zamestnancov v spolupráci s vedením školy,
5. navštevuje vyučovacie hodiny a vedie si záznamy o týchto návštevách,
6. poskytuje pedagogickým zamestnancom spätnú väzbu a odporúčania na zlepšenie výchovno-vzdelávacieho procesu,
7. vypracúva záznamy z hodín so zameraním na ciele víziu a priority školy a na podporu aktívneho učenia žiakov,
8. pripravuje interné usmernenia a odporúčania na zlepšenie práce pedagogických zamestnancov,
9. vyhodnocuje potreby rozvoja konkrétnych odborných zručností pedagogických zamestnancov najmä v oblasti využívania inovatívnych vyučovacích metód,
10. koordinuje vzájomné návštevy hodín medzi pedagogickými zamestnancami, podporuje tímovú spoluprácu a stretnutia,
11. koordinuje stretnutia pracovných tímov, ktorých cieľom je odborná diskusia a výmena skúseností, poznatkov, hľadanie nových metód a foriem pre aktívne učenie sa žiakov a vedie evidenciu stretnutí,
12. pomáha pedagogickým zamestnancom pri zostavení vyučovacej hodiny,
13. podieľa sa na tvorbe plánu profesijného rozvoja pedagogických zamestnancov, učebných osnov a ŠkVP s dôrazom na inovatívne prístupy.


	[bookmark: _Toc211280256]Školský digitálny koordinátor


	1. zabezpečuje poradenstvo a odbornú pomoc v oblasti zavádzania nových digitálnych metód do vzdelávania,
2. zabezpečuje spätnú väzbu pedagogickým zamestnancom školy v uplatňovaní a využívaní digitálnych metód a foriem výchovy a vzdelávania a digitálnych prostriedkov využívaných vo výchove a vzdelávaní,
3. zabezpečuje  vzdelávanie v oblasti využívania digitálneho obsahu alebo foriem práce s digitálnym obsahom,
4. zabezpečuje  digitálny materiál k vzdelávacím štandardom vyučovacích predmetov alebo vzdelávacích oblastí,
5. pravidelne informuje o možnostiach využívania digitálnych technológií vo výchove a vzdelávaní a možnostiach zabezpečenia kybernetickej bezpečnosti,
6. poskytuje poradenstvo v rámci digitálnych technológií,
7. vykonáva administráciu online testovaní,
8. zabezpečuje  dostupnosť externých vzdelávacích zdrojov.

Hospodársko-správny útvar
1. Hospodársko-správny útvar zabezpečuje a je zodpovedný za všetky hospodársko-prevádzkové činnosti organizácie, ako sú administratívne práce, personálno-mzdové záležitosti, účtovné a rozpočtové práce, správu budovy, obslužné činnosti.
2. Štruktúra hospodársko-správneho útvaru:
	Pozícia
	Počet

	Tajomník
	1

	Mzdár a personalista
	1

	Správca počítačovej siete
	1

	Ekonóm 
	1

	Upratovačka
	2

	Vrátnik
	1

	Školník
	1



3. Vedúcim hospodársko-správneho útvaru je zástupca riaditeľa školy. 
4. Hospodársko-správny útvar najmä:
4.1. pripravuje a zostavuje návrh rozpočtu školy,
4.2. konzultuje s riaditeľom školy návrh rozpočtu a zdôvodňuje ho na rokovaniach so zriaďovateľom,
4.3. vypracúva schválený rozpočet podľa príslušných predpisov,
4.4. hľadá a uplatňuje v priebehu rozpočtového roka možnosti jeho zvýšenia,
4.5. zabezpečuje styk s bankou,
4.6. zodpovedá za vedenie pokladnice,
4.7. vedie účtovnú evidenciu,
4.8. vedie kompletnú agendu zamestnancov školy a je za ňu zodpovedný,
4.9. vedie kompletnú agendu žiakov,
4.10. dozerá na riadne hospodárenie s majetkom organizácie a zvereným majetkom,
4.11. vo svojej činnosti dbá na dodržiavanie všetkých zákonov a platných predpisov,
4.12. vykonáva objednávky previerok a revízií na podnet riaditeľa ZŠ, prípadne na základe požiadaviek nadriadených orgánov,
4.13. vykonáva základnú finančnú kontrolu a priebežnú kontrolu účtovných dokladov,
4.14. zabezpečuje prieskum trhu pri nákupoch, kde sa to vyžaduje,
4.15. zabezpečuje upratovanie školských priestorov a údržbu školského areálu,
4.16. plní ďalšie úlohy podľa popisov práce svojich zamestnancov.
[bookmark: _Toc211280258]Tajomník
1. zabezpečuje odovzdávanie pokynov riaditeľa školy a zástupcu riaditeľa školy zamestnancom a dohliada na ich plnenie v administratívnej oblasti,
2. spravuje interné predpisy, smernice a rozhodnutia školy a zabezpečuje ich distribúciu zamestnancom,
3. zabezpečuje plynulú prevádzku sekretariátu školy,
4. zabezpečuje osobnú, telefonickú a e-mailovú komunikáciu školy,
5. udržiava a zabezpečuje kontakt s odbornými, spoločenskými a pedagogickými inštitúciami,
6. v prípade poverenia riaditeľa vyhotovuje zápisnice z porád a zasadnutí. spracúva a vybavuje všetky písomnosti podľa poverenia riaditeľa školy,
7. predkladá riaditeľovi školy na podpis všetky písomnosti určené na expedíciu mimo školy,
8. vedie evidenciu prijatej a odoslanej pošty, zabezpečuje jej registratúru a fyzické doručovanie (príjem a odovzdávanie dennej pošty),
9. spolupracuje pri príprave školských podujatí a akcií, zabezpečuje ich administratívne a organizačné podklady,
10. zabezpečuje agendu spojenú so sprístupňovaním informácií v zmysle platnej legislatívy,
11. vykonáva administratívne a poradenské činnosti, eviduje platné legislatívne normy a sleduje legislatívne zmeny,
12. podieľa sa na evidovaní osobných spisov žiakov a na komplexnej agende súvisiacej so stavom žiakov,
13. asistuje pri posudzovaní splnenia kvalifikačných predpokladov zamestnancov a pri ich zaraďovaní do platových tried a stupňov,
14. v prípade poverenia riaditeľa vedie evidenciu faktúr a objednávok,
15. vyhotovuje objednávky podľa pokynov riaditeľa,
16. vystavuje príjmové a výdavkové pokladničné doklady,
17. zabezpečuje dodávky školských, kancelárskych potrieb a tlačív, učebníc, ako aj ich správnu evidenciu a distribúciu,
18. zodpovedá za prípravu podkladov k vyraďovaniu a likvidácii prebytočného a neupotrebiteľného majetku,
19. podľa návrhov čiastkových inventarizačných komisií uskutočňuje vyraďovanie DHM z účtovnej evidencie,
20. vykonáva archiváciu dokladov podľa registratúrneho poriadku a jeho kontrolnú činnosť,
21. zabezpečuje skartáciu písomností podľa skartačného a archivačného poriadku,
22. zabezpečuje administratívnu podporu inventarizácie školy a kontroluje jej priebeh,
23. vedie pokladničnú knihu, evidenciu pohľadávok a pripravuje podklady na účtovné spracovanie,
24. zabezpečuje výdaj, evidenciu a odpisy hygienických potrieb,
25. zabezpečuje drobné nákupy pre školu,
26. zodpovedá za sklad učebníc,
27. podieľa sa na tvorbe a aktualizácii interných smerníc školy.

	[bookmark: _Toc202024528][bookmark: _Toc211280259]Mzdár a personalista
1. zabezpečuje personálnu politiku v priamom prepojení na problematiku odmeňovania, vedie pracovno-právnu a personálnu agendu zamestnancov školy (osobné spisy pracovníkov, pracovné zmluvy, platové dekréty, platové postupy)
2. spolupracuje s daňovým úradom, úradom práce, sociálnou a zdravotnou poisťovňou,
3. priebežne sa vzdeláva a sleduje zmeny v mzdových, pracovno-právnych, daňových a poistných predpisoch,
4. zabezpečuje ochranu osobných údajov v rámci agendy, ktorú spracúva, v súlade so zákonom o ochrane osobných údajov,
5. mzdová agenda:
5.1. zodpovedá za riadne vedenie mzdovej a personálnej agendy a podkladov súvisiacich so mzdovou agendou v súvislosti s platnými predpismi,
5.2. zabezpečuje kompletnú a správnu likvidáciu miezd a ostatných finančných nárokov, vyplývajúcich z pracovného pomeru všetkých zamestnancov, (zapracováva mesačné zmeny do miezd, kontroluje výplatné lístky),
5.3. vybavuje prihlášky a odhlášky zamestnancov do Sociálnej poisťovne a zdravotných poisťovní pri nástupe a ukončení pracovného pomeru,
5.4. vedie evidenciu a správnu vecnosť nadčasovej práce zamestnancov,
5.5. zabezpečuje správnosť daňových vyhlásení, priznávanie a zastavenie daňových bonusov, daňových úľav, správnosť zrážok zo mzdy, ročné zúčtovanie poistného zamestnancov, úplnosť a správnosť dokladov pre DNP a pre prídavky na deti, vydávanie potvrdení zamestnancom na požiadanie, spracovanie podkladov pre nemocenské dávky, materské, OČR, žiadosti o dávky a ich odosielanie do Sociálnej poisťovne,
5.6. po ukončení pracovného pomeru zamestnanca vypĺňa a odosiela sociálnej poisťovni evidenčné listy o dobe zamestnania a zárobku,
5.7. zabezpečuje vydávanie potvrdení pri ukončení zamestnania (obsahujúce údaje o zamestnaní s uvedením skutočnosti pre posúdenie nároku na dovolenku na zotavenie, záväzkov pracovníkov voči organizácii, vykonávaných zrážok zamestnancov),
5.8. vedie a archivuje mzdové listy pracovníkov, správne archivuje mzdovú a personálnu agendu,
5.9. zabezpečuje kompletné a včasné spracovanie štatistických výkazov súvisiacich s mzdovou agendou,
6. personálna agenda:
6.1. správne zaradenie zamestnanca do platovej triedy a platového stupňa v zmysle platných zákonov,
6.2. písomné vypracovanie platových dekrétov podľa platných mzdových predpisov a vnútorných smerníc),
6.3. vedie evidenciu čerpania dovolenky na zotavenie všetkých zamestnancov, evidenciu dochádzky, LV, OČR a iných prekážok v práci prevádzkovými zamestnancami, pripravuje a vypracováva plán dovoleniek,
6.4. podieľa sa na tvorbe a aktualizácii interných smerníc ekonomického a personálneho charakteru.



	[bookmark: _Toc202024537][bookmark: _Toc211280260]Ekonóm
1. spolupracuje s daňovým úradom, úradom práce, sociálnou a zdravotnou poisťovňou,
2. priebežne sa vzdeláva a sleduje zmeny v mzdových, pracovno-právnych, daňových a poistných predpisoch,
3. zabezpečuje ochranu osobných údajov v rámci agendy, ktorú spracúva, v súlade so zákonom o ochrane osobných údajov,
4. účtovná agenda:
4.1. vedie:
4.1.1. účtovníctvo a jeho mesačné uzávierky,
4.1.2. komplexnú účtovnú evidenciu zahŕňajúcu celú účtovnú agendu školy,
4.1.3. knihu faktúr,
4.2. zodpovedá za:
4.2.1. správne vedenie a archiváciu písomností súvisiacich s ekonomickou činnosťou školy,
4.2.2. vecnú správnosť vybraných faktúr a ich uhrádzanie v termíne splatnosti,
4.2.3. prevod finančných prostriedkov v deň výplat,
4.2.4. prípravu podkladov na finančné kontroly alebo audity,
4.2.5. účtovanie dotácií, projektov a fondov v prípade ich čerpania,
4.2.6. správne zverejňovanie zmlúv, objednávok a faktúr v prípade poverenia riaditeľom školy.
4.3. spracováva rozpočtové opatrenia v zmysle schváleného rozpočtu a ročný rozpočet školy,
4.4. dodržiava rozpočtové pravidlá a predpisy o finančnom hospodárení a vykonáva dozor nad ich dodržiavaním,
4.5. vypracováva podklady pre zmluvy o hospodárskej činnosti,
4.6. kontroluje náležitosti účtovných dokladov po formálnej stránke,
4.7. uhrádza dodávateľské faktúry a rozpisuje klasifikácie zadané v rozpočte,
4.8. zodpovedá za správne vedenie podvojného účtovníctva, za správne vedenie účtovných položiek a komplexné odsúhlasenie syntetických účtov,
4.9. potvrdzuje vlastnoručným podpisom, že formálna stránka predložených účtovných a hospodárskych dispozícií bola prekontrolovaná, či sú pri faktúrach doložené objednávky, dodacie listy, hospodárske zmluvy, vyznačený nákup DHM a učebných pomôcok, či bol dodržiavaný zákon o verejnom obstarávaní,
4.10. podieľa sa na tvorbe a aktualizácii interných smerníc ekonomického charakteru,
4.11. zabezpečuje ochranu osobných údajov v rámci agendy, ktorú spracúva, v súlade so zákonom o ochrane osobných údajov,
4.12. zabezpečuje inventarizáciu majetku školy a pravidelné odpisovanie hodnoty majetku,
4.13. kompletné a včasné spracovanie vecne príslušných štatistických výkazov.


	[bookmark: _Toc202024550][bookmark: _Toc211280261]Upratovačka
1. udržiava čistotu a poriadok v pridelených priestoroch školy,
2. umýva podlahy, vysáva koberce a utiera prach na nábytku,
3. čistí a dezinfikuje sociálne zariadenia,
4. zabezpečuje dopĺňanie hygienických potrieb do sociálnych zariadení,
5. priebežne udržiava poriadok v spoločných priestoroch, na chodbách a v sociálnych zariadeniach podľa potreby,
6. zabezpečuje čistotu vstupných priestorov vrátane očistenia rohoží a sklenených výplní dverí,
7. udržiava čistotu vestibulu, spoločných priestorov a okolia školy,
8. umýva okná vrátane okenných rámov a čistí svietidlá,
9. ometá steny podľa potreby,
10. po skončení upratovacích prác vo zverených priestoroch skontroluje vypnutie elektrospotrebičov, zatvorenie okien a uzamkne triedy,
11. hospodári so zverenými čistiacimi prostriedkami a materiálom, dbá na šetrenie energií a separuje odpad,
12. zabezpečuje manipuláciu s odpadom vrátane triedenia a jeho odnášania,
13. stará sa o čistiace pomôcky a náradie, zabezpečuje ich čistotu a údržbu,
14. kontroluje stav zásob čistiacich a hygienických prostriedkov a nahlasuje potrebu doplnenia,
15. zabezpečuje upratovanie pri školských akciách, po maľovaní, rekonštrukcii, haváriách alebo iných mimoriadnych situáciách.


	[bookmark: _Toc202024552][bookmark: _Toc211280262]Správca počítačovej siete
1. zabezpečuje plynulý chod školskej počítačovej siete, servera, serverových služieb a pripojenia na internet,
2. v prípade poruchy zabezpečuje jej urýchlené odstránenie,
3. úzko spolupracuje so školským digitálnym koordinátorom,
4. spravuje používateľské účty, e-mailové schránky a prístupové práva zamestnancov a žiakov,
5. zabezpečuje údržbu a inštaláciu softvéru, operačných systémov a aktualizácií,
6. vykonáva pravidelnú údržbu, diagnostiku a servis počítačov, tlačiarní a ostatného IKT vybavenia,
7. zabezpečuje ochranu siete, serverov a zariadení pred vírusmi a kybernetickými hrozbami,
8. spolupracuje pri tvorbe a dodržiavaní pravidiel bezpečnosti informačných technológií v škole,
9. zabezpečuje zálohovanie dát a ich obnovu v prípade straty alebo poruchy,
10. vedie evidenciu IKT techniky, softvérových licencií a zabezpečuje ich aktualizáciu,
11. poskytuje technickú podporu zamestnancom a žiakom pri práci s IKT technológiami,
12. podieľa sa na rozvoji a modernizácii školskej IKT infraštruktúry,
13. má zodpovednosť za dopĺňanie a aktualizáciu údajov v spolupráci s vedením školy a spravovanie systémov: ascAgenda – systém na kompletnú administratívu školy a EduPage pre Evanjelickú základnú školu.
14. plní ďalšie úlohy podľa pokynov riaditeľa školy alebo koordinátora pre IKT.


	[bookmark: _Toc202024555][bookmark: _Toc211280263]Vrátnik
1. poskytuje v prvom kontakte informácie o škole, 
2. zabezpečuje prístup do budovy školy,
3. kontroluje, aby sa po skončení vyučovania v priestoroch školy nezdržiavali nepovolané osoby,
4. riadne hospodári so zverenými prostriedkami,
5. dôslednou kontrolou počas služby zabezpečuje úsporné opatrenia v spotrebe vody, elektrickej energie a dbá na to, aby sa v zverených priestoroch zbytočne nesvietilo alebo neboli zapnuté elektrické spotrebiče,
6. pri pravidelných obhliadkach objektu kontroluje uzamknutie všetkých vchodových dverí, zatvorenie okien na prízemí a uzamknutie prístupových brán do areálu,
7. v zimnom období odhŕňa sneh,
8. v prípade poverenia riaditeľom vedie evidenciu vydávania a prijímania kľúčov,
9. upratuje vestibul a okolie školy.


	[bookmark: _Toc211280264]Školník
1. zabezpečuje, aby školská budova a celý školský areál z hľadiska technického, bezpečnostného a hygienického boli v plnom súlade s potrebami pedagogickej a mimoškolskej činnosti, ktorú škola vykonáva,
1. zabezpečuje odpratávanie snehu na prístupových cestách, ošetrenie okrasných drevín a kríkov v areáli školy, kosenie trávnatých plôch a čistotu v areáli školy,
1. vykonáva údržbárske práce a opravy poškodeného inventáru a zariadenia,
1. sleduje spotrebu energií,
1. kontroluje, aby sa po skončení vyučovania v priestoroch školy nezdržiavali nepovolané osoby,
1. zabezpečuje uzamykanie a odomykanie budovy podľa pokynov vedenia školy,
1. vykonáva kontrolu a bežnú údržbu zámkov, dverí, okien, elektrických vypínačov a osvetlenia,
1. spolupracuje pri zabezpečovaní opráv väčšieho rozsahu a odstraňovaní porúch,
1. zabezpečuje manipuláciu s nábytkom, didaktickou technikou a iným vybavením pri organizačných zmenách, presunoch alebo podujatiach školy,
1. zabezpečuje pravidelnú kontrolu a údržbu vonkajších plôch, športovísk a školského areálu,
1. nahlasuje riaditeľovi školy všetky zistené závady, poškodenia alebo havarijné stavy,
1. riadne hospodári so zverenými prostriedkami.




[bookmark: _Toc211280265]ČLÁNOK VII.
PRÁVA, POVINNOSTI A ZODPOVEDNOSŤ ZAMESTNANCOV ŠKOLY
Zamestnanec školy je povinný dodržiavať všeobecné právne a interné školské predpisy. Zamestnanci sú povinní riadne si plniť svoje povinnosti, vyplývajúce z pracovno-právnych vzťahov, pracovnej náplne a z funkcie, ktorou boli v organizácii poverení.
[bookmark: _Toc211280266]Povinnosti zamestnancov podľa Zákonníka práce:
1. pracovať zodpovedne a riadne, plniť pokyny nadriadených vydané v súlade s právnymi predpismi; nadriadeným je aj predstavený podľa osobitného predpisu,
2. byť na pracovisku na začiatku pracovného času, využívať pracovný čas na prácu a odchádzať z neho až po skončení pracovného času,
3. dodržiavať právne predpisy a ostatné predpisy vzťahujúce sa na prácu ním vykonávanú, ak bol s nimi riadne oboznámený,
4. v období, v ktorom má podľa osobitného predpisu nárok na náhradu príjmu pri dočasnej pracovnej neschopnosti, dodržiavať liečebný režim určený ošetrujúcim lekárom,
5. hospodáriť riadne s prostriedkami, ktoré mu zveril zamestnávateľ, a chrániť jeho majetok pred poškodením, stratou, zničením a zneužitím a nekonať v rozpore s oprávnenými záujmami zamestnávateľa,
6. zachovávať mlčanlivosť o skutočnostiach, o ktorých sa dozvedel pri výkone zamestnania a ktoré v záujme zamestnávateľa nemožno oznamovať iným osobám,
7. písomne oznamovať zamestnávateľovi bez zbytočného odkladu všetky zmeny, ktoré sa týkajú pracovného pomeru a súvisia s jeho osobou, najmä zmenu jeho mena, priezviska, trvalého pobytu alebo prechodného pobytu, adresy na doručovanie písomností, zdravotnej poisťovne, a ak sa so súhlasom zamestnanca poukazuje výplata na účet v banke alebo v pobočke zahraničnej banky, aj zmenu bankového spojenia.

[bookmark: _Toc211280267]Práva zamestnancov podľa Zákonníka práce:
1. právo na odmenu za vykonanú prácu podľa jej množstva, kvality a spoločenského významu,
2. zaistenie bezpečnosti a ochrany zdravia pri práci, na odpočinok a zotavenie po práci,
3. požadovať pomôcky pre plnenie daných úloh, požadovať vykonanie opatrení, ktoré sú potrebné pre bezpečnú prácu,
4. dostať dovolenku na zotavenie v dĺžke a za podmienok stanovených v Zákonníku práce,
5. oboznámiť sa s organizačným poriadkom, pracovným poriadkom, mzdovými, bezpečnostnými a ostatnými predpismi, vzťahujúcimi sa k jeho pracovisku a práci nim vykonávajú.
Zamestnanec pri výkone práce vo verejnom záujme je povinný konať v súlade s verejným záujmom a plniť a dodržiavať ustanovenia § 8 zákona č. 552/2003 Z. z.:
1. dodržiavať Ústavu Slovenskej republiky, ústavné zákony, zákony, ostatné všeobecne záväzné právne predpisy a vnútorné predpisy a uplatňovať ich podľa svojho najlepšieho vedomia a svedomia, rešpektovať a chrániť ľudskú dôstojnosť a ľudské práva,
2. konať a rozhodovať nestranne a zdržať sa pri výkone práce vo verejnom záujme všetkého, čo by mohlo ohroziť dôveru v nestrannosť a objektívnosť konania a rozhodovania,
3. zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme a ktoré v záujme zamestnávateľa nemožno oznamovať iným osobám, a to aj po skončení pracovného pomeru; to neplatí, ak ho tejto povinnosti zbavil štatutárny orgán alebo ním poverený vedúci zamestnanec, ak osobitný predpis neustanovuje inak,
4. zdržať sa konania, ktoré by mohlo viesť k rozporu záujmov,
5. nezneužívať informácie nadobudnuté v súvislosti a pri vykonávaní zamestnania vo vlastný prospech alebo v prospech blízkych osôb alebo iných fyzických osôb alebo právnických osôb; táto povinnosť platí aj po skončení pracovného pomeru,
6. zdržať sa konania, z ktorého vyplývajú neoprávnené prísľuby alebo záväzky zaväzujúce zamestnávateľa,
7. oznámiť nadriadenému vedúcemu zamestnancovi, prípadne orgánu činnému v trestnom konaní stratu alebo poškodenie majetku vo vlastníctve alebo v správe zamestnávateľa,
8. oznámiť zamestnávateľovi, že bol právoplatne odsúdený za úmyselný trestný čin alebo že bol pozbavený spôsobilosti na právne úkony, alebo že jeho spôsobilosť na právne úkony bola obmedzená.

[bookmark: _Toc211280268]Zamestnanec nesmie:
1. vykonávať činnosť, ktorou by sa významnou mierou znižovala jeho dôstojnosť vo vzťahu k vykonávanej funkcii alebo by sa ohrozovala jeho nestrannosť,
2. sprostredkúvať pre seba alebo inú fyzickú osobu alebo právnickú osobu obchodný styk so štátom, s obcou, s VÚC, so štátnym podnikom, štátnym účelovým fondom a s inou právnickou osobou zriadenou štátom, s rozpočtovou organizáciou alebo príspevkovou organizáciou, inou právnickou osobou zriadenou obcou alebo VÚC, s inou právnickou osobou s majetkovou účasťou štátu, Fondu národného majetku Slovenskej republiky, obce alebo VÚC; to neplatí, ak takáto činnosť vyplýva zamestnancovi z výkonu práce vo verejnom záujme,
3. požadovať alebo prijímať dary alebo iné výhody alebo navádzať iného na poskytovanie darov alebo iných výhod v súvislosti a pri výkone práce vo verejnom záujme; to neplatí, ak ide o dary alebo iné výhody poskytované obvykle pri výkone práce vo verejnom záujme alebo na základe zákona alebo zamestnávateľom,
4. nadobúdať majetok od štátu, obce alebo vyššieho územného celku inak ako vo verejnej súťaži alebo vo verejnej dražbe, ak osobitný predpis neustanovuje inak s výnimkou, ak obec alebo vyšší územný celok zverejní podmienky nadobudnutia majetku; to sa vzťahuje aj na osoby blízke zamestnancovi,
5. používať symboly spojené s výkonom práce vo verejnom záujme na osobný prospech,
6. zneužívať výhody vyplývajúce z výkonu práce vo verejnom záujme, a to ani po skončení výkonu týchto prác,
7. poskytovať nepravdivé vyhlásenia súvisiace s vykonávaním práce vo verejnom záujme.

[bookmark: _Toc211280269]ČLÁNOK VIII.
OSOBITNÁ ČASŤ
[bookmark: _Toc211280270]Technik BOZP a PO
[bookmark: _Hlk195616335]Je zamestnancom školy, činnosť vykonáva na základe dohody so zamestnávateľom a zodpovedá najmä za:
1. vypracovanie plánu revízií a kontrol v zmysle platnej legislatívy,
2. vypracovanie prevádzkových poriadkov pre telocvičňu, odborné učebne a ostatné prevádzky a ich predloženie riaditeľovi školy na schválenie,
3. zabezpečenie odstránenia zistených závad a nedostatkov pri revíziách a kontrolách,
4. pravidelné školenia zamestnancov z oblasti BOZP a PO,
5. kompletné a správne vedenie dokumentácie súvisiacej s BOZP a PO na škole,
6. bezpečnostné značenie v areáli školy,
7. za prešetrovanie príčin registrovaných školských úrazov,
8. osobné údaje spracúva podľa zásad uzatvorenej zmluvy o spracúvaní osobných údajov sprostredkovateľom v zmysle § 34 ods. 3 zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

[bookmark: _Toc211280271]Zodpovedná osoba
[bookmark: _Hlk195616373]Nie je zamestnancom orgnizácie, činnosť vykonáva na základe zmluvy v zmysle Obchodného zákonníka. Činnosť vykonáva dodávateľským spôsobom, zodpovedá najmä za:
1. poskytuje informácie a poradenstvo prevádzkovateľovi alebo sprostredkovateľovi a zamestnancom, ktorí vykonávajú spracúvanie osobných údajov, o ich povinnostiach podľa zákona NR SR č. 18/2018 Z. z., osobitných predpisov alebo medzinárodných zmlúv, ktorými je Slovenská republika viazaná, týkajúcich sa ochrany osobných údajov,
2. monitoruje súlad so zákonom NR SR č. 18/2018 Z. z., osobitnými predpismi alebo medzinárodnými zmluvami, ktorými je Slovenská republika viazaná, týkajúcimi sa ochrany osobných údajov a s pravidlami prevádzkovateľa súvisiacimi s ochranou osobných údajov vrátane rozdelenia povinností, zvyšovania povedomia a odbornej prípravy osôb, ktoré sú zapojené do spracovateľských operácií a súvisiacich auditov ochrany osobných údajov,
3. poskytuje na požiadanie poradenstvo, ak ide o posúdenie vplyvu na ochranu osobných údajov a monitorovanie jeho vykonávania podľa § 34 ods. 3 zákona NR SR č. 18/2018 Z. z.,
4. spolupracuje s úradom pri plnení svojich úloh,
5. plní úlohy kontaktného miesta pre úrad v súvislosti s otázkami týkajúcimi sa spracúvania osobných údajov,
6. pri výkone svojich úloh náležite zohľadňuje riziko spojené so spracovateľskými operáciami, pričom berie do úvahy povahu, rozsah, kontext a účel spracúvania osobných údajov.

[bookmark: _Toc211280272]Technik: Posúdenie zdravotného rizika z expozície faktorov práce a pracovného prostredia
Nie je zamestnancom školy, činnosť vykonáva na základe zmluvy v zmysle Obchodného zákonníka.
Činnosť vykonáva dodávateľským spôsobom, zodpovedá najmä za:
1. vypracovanie dokumentácie posúdenia zdravotného rizika z expozície faktorov práce a pracovného prostredia v zmysle platnej legislatívy,
2. kompletné a správne vedenie dokumentácie súvisiacej s posúdením zdravotného rizika z expozície faktorov práce a pracovného prostredia na škole,
3. poskytuje na požiadanie poradenstvo, ak ide o posúdenie zdravotného rizika z expozície faktorov práce a pracovného prostredia,
4. spolupracuje s úradom pri plnení svojich úloh,
5. osobné údaje spracúva podľa zásad uzatvorenej zmluvy o spracúvaní osobných údajov sprostredkovateľom v zmysle § 34 ods. 3 zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

[bookmark: _Toc211280273]ČLÁNOK IX.
ZÁVEREČNÉ USTANOVENIA
1. Tento organizačný poriadok je záväzný pre všetkých zamestnancov Evanjelickej základnej školy, Palisády 57, Bratislava.
1.1. Zamestnanci školy sú povinní sa oboznámiť s obsahom organizačného poriadku.
1.2. Neoddeliteľnou súčasťou organizačného poriadku je organizačná štruktúra školy ako príloha č. 2.
2. Zmeny, doplnky a dodatky k Organizačnému poriadku vydáva výlučne riaditeľ Evanjelickej základnej školy, Palisády 57, Bratislava.
3. Za plnenie povinností vyplývajúcich z Organizačného poriadku zodpovedajú všetci zamestnanci. Nedodržanie tohto poriadku bude hodnotené ako porušenie povinností zamestnanca.
4. Na situácie neupravené týmto poriadkom sa primerane použijú ustanovenia súvisiace so všeobecne záväznými a vnútornými predpismi Evanjelickej základnej školy, Palisády 57, Bratislava.
5. Tento Organizačný poriadok nahrádza Organizačný poriadok zo dňa 28. 8. 2025. a nadobúda účinnosť dňa 9. 9. 2026.


	V Bratislave,
	......................................................................

	
	Mgr. Michal Nosko

	dňa .9. 9. 2026.
	riaditeľ

OBOZNÁMENIE S OBSAHOM ORGANIZAČNÉHO PORIADKU EVANJELICKEJ ZÁKLADNEJ ŠKOLY, PALISÁDY 57, BRATISLAVA.
Svojím podpisom potvrdzujem, že som sa oboznámil/a s Organizačným poriadkom účinným odo dňa 9. 9. 2026. a zaväzujem sa k jeho dodržiavaniu.

ORGANIZAČNÁ ŠTRUKTÚRA





Útvar riaditeľa školy

Hospodársko-správny útvar


Riaditeľ


Zástupca riaditeľa školy pre základnú školu


Učiteľ druhého stupňa základnej školy


Učiteľ prvého stupňa základnej školy


Pedagogický asistent


Školský špeciálny pedagóg


Mzdár a personalista


Ekonóm


Upratovačka


Vychovávateľ školského klubu detí


Zástkupca riaditeľa školy


Správca počítačovej siete


Vrátnik


Školník


Tajomníčka


Školský psychológ

